Kosovske vlasti uputile su pismo Evropskoj radiodifuznoj uniji (EBU) sa zahtevom da se odmah ukloni zastava Republike Kosova sa liste zabranjenih simbola za izlaganje tokom Evrovizije.\n“Verujemo da je izjednačavanje zastave jedne evropske države koju je priznalo većina članica EBU-a, a koja će inače da se vijori na Olimpijskim igrama u Rio de Janeiru, sa zastavom terorističke organizacije koja je odgovorna za ubistva, zločine i genocid, potencijalna kleveta. U razgovorima smo sa našim pravnim ekspertime kako bi sprečili dalje povrede EBU-a kosovskom imidžu”, kaže za RSE v.d. ministra spoljnih poslova Kosova Petrit Seljimi.\nNa Kosovu smatraju da je nova politika Evrovizije, koja predviđa i zabranu unošenja zastave Republike Kosova, skandalozna i teška uvreda za Kosovo i njen javni servis.\nIz Evrovizije su za RSE potvrdili da ta odluka nije uperena protiv Kosova.\n"Odluka o zabrani unošenja zastave Kosova na ovom takmičenju tiče se uvođenja konzistentnih pravila, te ta odluka nije protiv Kosova ili bilo koje druge države ili teritorije", je u pismenom odgovoru za RSE potvrdio, Paul Jordan, menadžer za komunikacije Evrovizije.\n"Na žalost, Kosovo nije ni učesnik ni član UN-a. Za žaljenje je što je ovaj dokument objavljen, jer je bio samo za unutrašnju upotrebu, i na njegovoj listi su bili samo primeri zastava, kao što je zastava Baskije, Kosova, i dr. Ne želimo da ni na koji način to da povežemo sa Islamskom državom (IDIL), i žao nam je ukoliko je svrstavanje zastave u dokumentu nekoga uvredilo. To nikako nije bila naša namera", dodao je Jordan.\nIsto pravilo važi i za, kako je rekao Jordan, škotsku nacionalnu zastavu.\nKosovska zastava neće biti viđena na stadionu u Štokholmu zato što, prema novoj politici o zastavama izvršnog tela ovog takmičenja, zastave koje su dozvoljene da se unesu su zastave država koje su članice Ujedinjenih nacija, ili zastave onih država koje se takmiču ili su se ranije takmičile na Evroviziji – Turska, Portugal, Rumunija.\n"Politika o zastavama nije uperena protiv bilo koje organizacije ili specifične teritorije. Ukoliko su zastave koje su objavljene u dokumentima uvredile bilo koga, mi se izvinjavamo", naveo je Jordan.\nOn je dodao i da će Evrovizija tokom dana objaviti konačnu verziju o zabranjenim zastavama.\nKosovski javni servis traži povlačanje kosovske zastave sa liste zabranjenih zastava Evrovizije.\nEvrovizija 2015. godine, Austrija\nS druge strane, Radio televizija Kosova (RTK) duboko je zabrinuta zbog "teške uvrede koja je načinjena Kosovu" da se zabrani vijorenje kosovske zastave tokom takmičenja Evrovizije, saopštio je Mentor Šalja, generalni direktor RTK-a.\n"RTK je duboko zabrinut što je zastava Kosova postavljena na istoj listi na kojoj figurira i zastava terorističke organizacije Islamske države, i drugih država koje su međunarodno osporene. Postavljanje kosovske zastave na istoj listi gde se nalaze i zastave terorističkih organizacija je rasizam, ali i teška uvreda za građane Republike Kosova i sam RTK-a", navodi se u saopštenju RTK.\nOn je zatražio da se zastava Repulike Kosova odmah ukloni sa liste, jer je tako nešto povećalo pritisak na RTK-a da prekine saradnju sa Evropskom radiodifuznom unijom (EBU).\nŠalja dodaje da RTK ima savršenu saradnju sa EBU-om, te se nada da je ova odluka doneta bez znanja menadžmena ove unije.\nRTK još uvek nije članica EBU-a, pod čijom se organizacijom održava Evrovizija, zato što Kosovo nije član Međunarodne unija za telekomunikacije.\nU svakom slučaju, EBU ima poseban interes za RTK zato što je u velikoj meri imao ključnu ulogu u stvaranju ovog medija.\nIz Evrovizije su, takođe, naveli da tokom takmičenja neće biti dozvoljene ni lokalne, regionalne ili provincijalne zastave, ili natpisi koje sadrže komercionalne, političke, diskriminativne, religiozne poruke.\nU pismenom odogovoru za RSE se navodi i da će zastava duginih boja ili zastava EU biti tolerisana ukoliko neće, nakon procene organizatora, biti upotrebljene kao namerno sredstvo za slanje političkih poruke tokom showa.\nSaopštenje Evrovizije o isticanju zastava


Varaždinske vijesti - Koka se večeras u Bjelovaru bori za plasman u polufinale Kupa\n07. Tra 2021., 09:51\nKoka večeras u četvrtfinalu Kupa Hrvatske igra protiv Bjelovara u Bjelovaru. Ove sezone, Koka je na svom terenu s 34:31 svladala Bjelovar, ali put do završnice Kupa Hrvatske će biti težak za izboriti na gostujućem terenu.\n- Bjelovar je ekipa koju smo u prvenstvu dobili, ali smo ispustili prednost od osam razlike i u zadnjim minutama smo tu pobjedu izborili. Bit će to zanimljiv susret u koji ćemo ići bez opterećenja. Ako pobijedimo, smo u polufinalu, ako ne, izgubili smo od ravnopravne ekipe. Naš susret bit će najneizvjesniji od svih četvrfinalnih utakmica - rekao je trener Koke, Vladimir Canjuga.\nUtakmica se igra večeras u 19 sati.\n« Bejzbolaši Vindije odradili proljetni dio priprema za novu sezonu\nPPD Zagreb zatražio privremeni prekid prvenstva, konačnu odluku sutra će donijeti Skupština HRS-a »


Rodna ravnopravnost članova društva - Vuković i partneri\nOd: Nikolina Dubroja,\nPočev od 1. juna 2022. godine u primeni su nove odredbe Zakona o privrednim društvima (“Sl. glasnik RS”, br. 36/2011, 99/2011, 83/2014 – dr. zakon, 5/2015, 44/2018, 95/2018, 91/2019 i 109/2021 – u daljem tekstu: Zakon), čije donošenje je nastalo kao rezultat poslednjih izmenama i dopunama ovog Zakona.\nPored mnogobrojnih novina koje su stupile na snagu, čini se da je veliku pažnju privukla i dopuna Člana 9a Zakona, koji se odnosi na podatke o licima za koje postoji obaveza registracije shodno Zakonu o postupku registracije u Agenciji za privredne registre (“Sl. glasnik RS”, br. 99/2011, 83/2014, 31/2019 i 105/2021). Pored podataka koji su se do sada obavezno navodili i registrovali, a koji se onose na članove društva koji su fizička lica (za domaće državljanje to su lično ime i JMBG, dok su za strance to lično ime, broj pasoša i država izdavanja, odnosno evidencijski broj ili broj lične karte i zemlja izdavanja), navedena obaveza sada postoji i u pogledu podatka o polu napred navedenih lica. Kao direktna posledica ove dopune javlja se obaveza navođenja ovog podatka u osnivačkim aktima privrednih društava, takođe isti i sam postaje predmet registracije u skladu sa Zakonom, na isti način kao što je to do sada bila praksa sa podacima za koje je ova obaveza važila i pre stupanja na snagu poslednjih izmena i dopuna ovog Zakona.\nOvakav potez Zakonodavca pravda se usklađivanjem sa postojećim normama Zakona o rodnoj ravnopranosti (“Sl. glasnik RS”, br. 52/2021), kako bi se na taj način omogućilo sprovođenja politike jednakih mogućnosti, te ostvarivanje i unapređivanje rodne ravnopravnosti na teritoriji naše zemlje.\nBudući da podaci o polu članova društva sada postaju javno dostupni, navedena izmena može se posmatrati i iz ugla prava na zaštitu podataka o ličnosti. Naime, shodno Zakonu o zaštiti podataka o ličnosti (“Sl. glasnik RS”, br. 87/2018), ovi podaci imaju se tretirati na isti način kao i podaci koji su do sada bili predmet obrade od strane rukovaoca podataka o ličnosti. Pored Agencije za privredne registre, rukovaocem podataka u smislu napred pomenutog Zakona smatra se i privredno društvo čiji je član lice na koje se navedeni podaci odnose. Kada je reč o osnovu za vršenje postupka obrade, napominjemo da za isti nije potreban pristanak lica na koje se podaci odnose, imajući u vidu da je osnov za vršenje ovog postupka sadržan u postojećim zakonskim normama.\nČini se da je u našem zakonodavstvu polako otpočeo postupak usklađivanja važećih propisa sa propisima kojima se uređuje sfera rodne ravnopravnosti, kako bi se na taj način omogućilo da ista bude princip na kome se zasnivaju javne politike u svim životnim oblastima, počev od političkog i ekonomskog, preko društvenog i kulturnog života. Ostaje da vidimo kakve će posledice doneti ovakva zakonodavna politika, te da li će se institut rodne ravnopravnosti u celosti implementirati u naš pravni sistem, i što je važnije, da li će sa istim uspehom zaživeti u praksi.\nLetnja škola privrednog prava\nGostovanje Predraga Miladinovića na televiziji...


Menadžer prodaje – Niš\n: Posao / Prodaja, marketing i oglašavanje : Niš\nBroj oglasa: 149175\nCena Prodaje: €400\nZahtevi: Prodaja proizvoda krajnjim korisnicima i širenje distributivne mreže\nUslovi rada: Ne postoji radno vreme niti obaveza dolaska u kancelariju, osim kada je neophodno, radite koliko želite, a zarada se isključivo odnosi na procenat prodatih proizvoda, posao je idealan kao dodatni vid zarade za one koji već rade ili trenutno studiraju. Kompanija snabdeva zaposlene promo materijalom i svim neophodnim materijalom za prodaju\nOblast rada: Stomatološka industrija (isključivo premium stomatološke ordinacije)\nDužnosti: Da se osobe, uključene u mrežu prodaje, pridržavaju etike i standarda poslovanja kompanije. Ostvarivanje novih poslovnih kontakata u cilju pronalaženja klijenata. Slanje nedeljnog izveštaja o broju kontaktiranih pravnih lica koja su potencijalni partneri.\nZarada: Honorar po učinku, dobar procenat od ukupne zarade, visina moguće zarade: neograničena\nVeštine i obaveze: Pristojna veština komunikacije sa ljudima, koordiniranje jednim delom mreže prodavaca i širenje mreže prodavaca\nIskustvo: Poželjno iskustvo u oblasti prodaje i rada sa ljudima\nProfil kandidata: 18+, pristojan, ozbiljan, motivisan i ambiciozan, koji se pridržava pravila i radne etike, SSS\nRadno vreme: Fleksibilno radno vreme koje zaposleni sam sebi određuje, mogućnost dobre zarade\nDobri rezultati će biti dobro nagrađeni!\nPošaljite vaš CV na sledeću email adresu: ivmax@protonmail.com\nKljučne reči : posaoProdajafleksibilno radno vremeMenadžer\nIWITO Nije verifikovan nalog\nČlan od 06/07/2021\nUnesite rezultat od\t5 + 7 =\nPotreban montazer pvc stolarije\nKuća na Panteleju\nRAD U DRAGSTORU\nPotrebni radnici za branje malina okolina Arilja\nMlađoj devojci hitno potreban posao\nPotrebni vozaci za taxi\nTrazim posao sa pola radnog vremena


RTCG - Radio Televizija Crne Gore - Nacionalni javni servis :: Svijet :: Sajber napadi opasni kao i vojni konflikti\n25. 02. 2019. 14:21 >> 13:49 3\nGeneralni sekretar NATO-a Jens Stoltenberg ocjenjuje da više nijedan konflikt nije zamisliv bez sajber napada.\nStoltenberg je, u intervjuu njemačkim novinama koje su dio "Funke" medijske grupacije, rekao da postoji velika opasnost od sajber napada kao budućih vojnih konflikata.\n"Prijetnja postoji, na primjer, po kritičnu infrastrukturu, snabdijevanje energijom, finansijski sektor, bolnice i demokratske institucije", objasnio je Stoltenberg.\nOn je rekao da sajber napadi mogu nanijeti mnogo štete i koštati ljudske živote, kao i drugi napadi.\n"Zbog toga ubuduće neće biti zamislivi konflikti bez sajber dimenzije", kazao je Stoltenberg.\nMoguće je da se proglasi "slučaj za saveznike" ako bi jedna ili više od ukupno 29 članica NATO bila napadnuta, što podrazumijeva da svi drugi saveznici moraju da pruže podršku, naglasio je Stoltenberg.\nNjemačka je prije nedjelju dana saopštila da će NATO ubuduće staviti na raspolaganje kapacitete za sajber ratove, a planira i da ubuduće upotrijebi sajber oružje.\nCiljanim sajber napadima, kako ukazuju njemački mediji, moguće je, na primjer, isključiti stranice na internetu koji protivnici koriste za propagandu.\nMoguće je i da se isključe kompletne računarske i mobilne mreže kako bi se komunikacija i snabdijevanje strujom vojnih postrojenja ili preduzeća omelo.\nKao primjer uspješne upotrebe sajber oružja NATO navodi borbu SAD protiv Islamske države, tokom koje su redovno isključivane mreže za komunikaciju i računarske mreže boraca te terorističke organizacije.\n06. 09. 2018. 13


KANADA POZVALA SVOJE DRŽAVLJANE DA NE IDU U UKRAJINU: 'Moguća je ruska agresija', rat sve izvesniji (VIDEO)\nKANADA POZVALA SVOJE DRŽAVLJANE DA NE IDU U UKRAJINU: "Moguća je ruska agresija", rat sve izvesniji (VIDEO)\nRusija gomila trupe na granici sa Ukrajinom\n- Promenili smo nivo rizika za Ukrajinu kako bi izbegli putovanja koja nisu neophodna zbog tekuće ruske agresije i gomilanja vojske u zemlji i na granicama oko nje - navela je kanadska Vlada u saopštenju kasno u subotu, prenosi Rojters.\nMoskva je stacionirala više od 100.000 vojnika u blizini granice sa Ukrajinom, a SAD saopštile su u u petak da izražavaju bojazan da Rusija priprema izgovor za invaziju Ukrajine ukoliko diplomatija ne ispuni svoje ciljeve. Kako se navodi, kanadska ministarka spoljnih poslova Melani Žoli posetiće Kijev sledeće nedelje kako bi potvrdila podršku Kanade ukrajinskom suverenitetu i pojačala napore za odvraćanje "agresivnih akcija" Rusije, saopštila je ranije zvanična Otava.\nZamenica kanadskog ministra spoljnih poslova Marta Morgan i zamenica američkog državnog sekretara Vendi Šerman razgovarale su u petak, najavivši da će nastaviti blisku koordinaciju u cilju odvraćanja dalje ruske agresije na Ukrajinu i pozvale rusku stranu na deeskalaciju. U intervjuu za kanadsku televiziju Si-Bi-Si, generalni sekretar NATO Jens Stoltenberg opisao je Rusiju kao "agresora".\nOn je rekao da je na Rusiji da deeskalira situaciju, kao i da je NATO spreman da ponovo sasluša zahteve Moskve. Rusija, s druge strane, poriče planove za napad na Ukrajinu, ali tvrdi da bi mogla da preduzme neodređenu vojnu akciju ukoliko se ne ispune njeni zahtevi.\nNakon što su prošle nedelje završeni razgovori između SAD, njihovih evropskih saveznika i Rusije, američki zvaničnici su upozorili da je rizik od ruske invazije na Ukrajinu i dalje visok. Kanadski premijer Džastin Trudo razgovarao je u utorak sa ukrajinskim predsednikom Vladimirom Zelenskim i "naglasio da bi svaki vojni upad u Ukrajinu imao ozbiljne posledice, uključujući koordinisane sankcije".


Vesti online / Vesti / Ex YU / Za ulazak u EU 81 odsto Crnogoraca\nZa ulazak u EU 81 odsto Crnogoraca\nGotovo 81 odsto građana Crne Gore na eventualnom referendumu o pristupanju Evropskoj uniji, zaokružilo bi "da", pokazalo je najnovije istraživanje o percepcijama javnosti i komuniciranju procesa evropskih integracija.\nPozitivan stav prema EU iskazalo je 63,7 odsto građana, prenosi Radio televizija Crne Gore.\nIstraživanje je takođe pokazalo kako u Crnoj Gori postoji stabilan trend podrške članstvu u EU. Svaki drugi građanin smatra da je Unija najveći donator.\n- Uvek smo imali stabilan trend oko 75 odsto onih koji bi na referendumu glasali za članstvo u EU. Danas imamo porast, i čak 80,9 odsto stanovništva bi na tom referendumu glasalo za ulazak u EU - kazao je ministar evropskih integracija Crne Gore Aleksandar Andrija Pejović.\n- Ovo je indikator toga u kojoj ste meri iskomunicirali šta je strateški cilj Crne Gore. Dakle, strateški cilj Crne Gore je ulazak u Evropsku uniju i kao što vidite, ljudima je to jasno. Bez obzira da li im se to sviđa, građani su svesni da je ulazak u EU budućnost Crne Gore. Ako bi trebalo da biram podatak koji je napozitivniji, ja bih odabrala ovaj podatak - rekla je autorka istaživanja, Olivera Komar.\nKao glavne razloge za podršku ulaska Crne Gore u EU građani navode: stabilnost, bolji kvalitet života i mogućnost putovanja. Sa druge strane, oni koji ne podržavaju ulazak, kao glavne razloge navode krizu u EU i izbegličku krizu, prenosi RTCG.\nSVET "EU nije kult napravljen da frustrira ambicije Rusije"\nSRBIJA Kosovska opozicija ne odustaje: Ukinuti sve sporazume sa Srbijom i CG\nEX YU Milo od Brisela dobio "žuti karton"


NI MEĆAVA IH NE MOŽE ZAUSTAVITI KAD JE ODBRANA RUSIJE U PITANJU: Kolona 'Jarsova' juri ka Moskvi po specijalnom zadatku (VIDEO)\nMarš je dug 400 kilometara\nMećava i ledena kiša u evropskom delu Rusije nisu omele marš poznatih "Jarsova". Kolona tehnike, kroz sneg i gustu maglu, krenula je iz Tejkova, Ivanovska oblast u podmoskovski Alabino radi pripreme za tradicionalnu vojnu paradu koja će se održati 9. maja.\n- To su terenska vozila visoke klase i za njih vremenski uslovi nemaju nikakav značaj - objasnio je zamenik komandira >> Pročitaj celu vest na sajtu SrbijaDanas.com << divizije strateških raketnih snaga Roman Narožnov.\nDužina marša je 400 kilometara. Na vojnoj paradi, rakete "Jars" će se nalaziti na začelju mehanizovane kolone.\n"Jars" (RS-24) je strateški raketni kompleks sa interkontinentalnom raketom na čvrsto gorivo, može biti mobilan i stacionaran sa višestrukom bojevom glavom.


Vranješ se oprostio od Borca i svih trenera sa kojima je sarađivao osim Milinkovića i Miljanovića\nStojan Vranješ se na svom “Instagram” profilu oprostio od banjalučkog Borca, sa kojim je danas i zvanično prekinuo saradnju.\nDoskorašnji kapiten crveno-plavih Stojan Vranješ završio je svoj drugi mandat u banjalučkom klubu u koji se vratio 2019. godine.\nSa “Velikanom iz Platonove” je prošle sezone osvojio titulu u domaćem šampionatu, a bio je i drugi najbolji strijelac lige sa 15 golova. Istu poziciju na listi najboljih golgetera zauzima i u tekućoj takmičarskoj godini sa 10 pogodaka.\nU svojoj objavi je između ostalog istakao zahvalnost trenerima sa kojima je imao dobru saradnju, a u taj niz je uvrstio Darka Vojvodića, Branislava Krunića, Vladu Jagodića i posebno Marka Maksimovića.\nPrethodni članakNavaro pred Partizan: ”Protiv ovakvih igrača i ovakvog trenera, morate odigrati najbolje što možete”\nNaredni članakHuan Karlos Navaro otkrio da se Barselona interesuje za Marka Gasola


Vremeplov Knjaževsko-srpskog teatra\nKnjaževsko-srpski teatar nastavlja da emituje predstave na televiziji i internetu, a od sutra će publika moći da pogleda predstave koje su obeležile repertoar najstarijeg srpskog pozorišta pre deset, dvadeset i trideset godina. Tokom aprila publika će moći da se podseti predstava koje su nekada veoma uspešno, na sceni „Joakim Vujić“, izvodili velikani kragujevačkog glumišta.\nU petak, 3. aprila, od 20 sati, na programu će biti predstava „Kontumac“, Đorđa Milosavljevića, koja je premijerno na repertoaru bila u sezoni 2009/2010. Repriza je u ponedeljak, 6. aprila, u 13 sati.\nU subotu i utorak publika će moći da pogleda dve predstave rađene po poznatim delima Vilijama Šeskpira. U subotu, 4. aprila, u 20 sati, na programu će biti predstava „Kralj Lir“, koja je premijerno na repertoaru teatra bila u sezoni 1992/1993. Repriza je u utorak, 7. aprila, u 13 sati. Drugu predstavu „Romeo i Julija“, koja je premijerno na repertoaru bila u sezoni 2003/2004, publika će moći da pogleda u utorak, 7. aprila, u 20 sati, a reprizu u sredu, 8. aprila, u 13 sati.\nSve predstave mogu da se pogledaju na programu Radio-televizije Kragujevac na 405 kanalu D3 platforme SBB-a, na 555 kanalu MTS TV ili Supernove kao i putem Live stream linka.\nJoakimovi dani na RTK\nOnlajn predstava „Pukovnik Ptica“


Održana radionica za decu „Let iznad Novog Sada”\nRadionica „Let iznad Novog Sada” , koju je organizivala Fondacija „021” i MultiRadio, održana je u Kulturnoj stanici Svilara u saradnji dve novosadske osnovne škole, njihovih nastavnica likovne kulture i Društva za zaštitu i proučavanje ptica Srbije.\nĐaci iz OŠ „Petefi Šandor” sa svojom nastavnicom Martom Kiš Buterer i đaci OŠ „Ivan Gundulić” sa nastavnicom Snežanom Mandić imali su posebnu priliku da čuju i saznaju nešto novo o pticama koje kruže Novim Sadom i njihovoj važnosti za našu okolinu i naše zdravlje. Nakon edukativnog predavanja, koje je održala Sandra Jovanović iz Društva za zaštitu i proučavanje ptica Srbije, inspirisani školarci poželeli su da na papiru sačuvaju ono što vole, te je organizovana i likovna radionica na kojoj su slikanjem i crtanjem deca probudila cvrkut ptica.\nRadionice ovog tipa značajne su jer je važno da deca, koja neminovno odrastaju u perodu u kom se dođaju klimatske promene, energetska nesigurnost i pandemija, budu osvešćena o prirodi koja ih okružuje i shvate koje su greške napravljene u prošlosti i da ih ne treba ponavljati.\nOvaj projekat uskoro će se realizovati i u Kulturnoj stanici Bukovac.


Pajtić i Pastor: Ništa od vanrednih pokrajinskih izbora | Autonomija\nPajtić i Pastor: Ništa od vanrednih pokrajinskih izbora\nPajtić: SNS da razmišlja o republičkim izborima; Pastor: Nema uslova za izbore\nPredsednik Vlade Vojvodine Bojan Pajtić odbacio je danas mogućnost raspisivanja vanrednih pokrajinskih izbora i poručio da Srpska napredna stranka (SNS) treba pre da razmišlja o vanrednim republičkim izborima.\nPajtić je agenciji Beta rekao da potpredsednik SNS Igor Mirović kada zahteva vanredne pokrajinske izbore namerno prećutkuje činjenicu da su na dopunskim izborima za tri pokrajinska poslanika naprednjaci i socijalisti pobedili u onim izbornim jedinicama u kojima su pobedili i na izborima u maju 2012. godine pa samim tim apsolutna većina koju ima Demokratska stranka u koaliciji sa LSV, SVM i LDP ni na koji način nije ugrožena.\nPrema njegovim rečima, rezultati izbora su pokazali da socijalisti u Vojvodini gube podršku birača i u opštinama gde su do sada tradicionalno vladali, pošto sun a izborima u maju 2012. godine, pored Apatina, osvojili poslaničko mesto u Srbobranu, koje im je sada preuzeo SNS.\nPajtić je rekao da je DS na izborima u Apatinu, Srbobranu i Zrenjaninu osvojila više glasova nego na izborima u maju 2012. godine.\n“DS ima stabilnu i apsolutnu većinu u pokrajinskom parlamentu, a SNS i SPS će 2016. godine ponovo dobiti priliku da izgube pokrajinske izbore. Ponovljeni pokrajinski izbori pokazuju da je vreme za vanredne republičke izbore”, poručio je Pajtić, koji je i zamenik predsednika DS.\nPastor: Nema uslova za vanredne pokrajinske izbore, mandat do 2016.\nPredsednik Skupštine Vojvodine Ištvan Pastor saopštio je danas da nema uslova da se raspišu vanredni pokrajinski izbori i podsetio da je mandat aktuelnog saziva do 2016. godine.\nPastor je u saopštenju za javnost podsetio da je način raspisivanja pokrajinskih izbora utvrđen Statutom Vojvodine i Pokrajinskom skupštinskom odlukom o izboru poslanika\nOn je naveo da izbore za poslanike raspisuje predsednik skupštine, 90 dana pre isteka mandata Skupštine, a pre roka ih može raspisati u slučaju raspuštanja skupštine.\nPredsednik Skupštine Vojvodine može da raspusti parlament na obrazloženi predlog pokrajinske vlade, kao i u slučaju izglasavanje nepoverenja pokrajinskoj vladi, i to u slučaju ako skupština ne izabere novu pokrajinsku vladu u roku od 30 dana od izglasavanja nepoverenja.\n“Vanredni pokrajinski izbori ne mogu biti raspisani sve dok se ne ispune uslovi predviđeni Pokrajinskom skupštinskom odlukom o izboru poslanika u Skupštinu Vojvodine i Statutom Vojvodine”, poručio je Pastor u saopštenju za javnost.


Naomi Osaka preko Serene Vilijams stigla do drugog finala na Australijan openu\nJapanska teniserka Naomi Osaka savladala je u polufinalu Australijan opena Amerikanku Serenu Vilijams sa 2:0 (6:3, 6:4) i po drugi put se plasirala u finale ovog turnira.\nDosta se očekivalo od ovog duela i Osaka je pokazala da je ipak spremna da savladala Vilijamsovu, što joj je treća pobjeda u međusobnim duelima, prva od 2018. godine. Serena je dobro otvorila meč i povela sa 2:0, da bi nakon toga Japanka osvojila pet gemova zaredom i kasnije samo potvrdila osvajanje prvog seta sa 6:3.\nU drugom setu Naomi je povela sa 2:0 i čuvala je tu prednost brejka do osmog gema, kada je Vilijams izjednačila na 4:4. Ipak Osaka je odmah već u sljedećem gemu napravila još jedan brejk i tako nije dopustila rivalki da se potpuno vrati u meč, kog je u narednom gemu i završila sa 2:0.\nOna će se za drugu titulu na Australijan openu boriti sa Dženifer Brejdi iz Sjedinjenih Američkih Država.\nPrethodni članakKvalifikacije za Olimpijske igre: Hrvatskoj poništen gol za remi u finišu, Crna Gora lako protiv Grčke\nNaredni članakDženifer Brejdi po prvi put u finalu grend slem turnira\nRadojičić za MeridianSportBH: “Želimo pokazati da nismo ekipa koja će biti na začelju tabele”


Dom naroda Parlamenta FBiH usvojio je, u ponedjeljak, Zakon o ublažavanju negativnih ekonomskih posljedica, nastalih uslijed pandemije korona virusa, nazvan „korona zakon“.\nZakon je 23. aprila usvojio i Predstavnički dom Parlamenta Federacije BiH.\nPredstavnički dom Parlamenta Federacije BiH usvojio 'korona zakon'\nZakon predviđa da poslovni subjekti imaju pravo na subvencioniranje doprinosa u iznosu oko 240 KM (120 eura) mjesečno po svakom zaposlenom, počevši od obračuna i isplate bruto plaće za travanj 2020. godine i svaki naredni mjesec.\nZa primjenu ovog zakona planirano je 500 milijuna KM (250 milijuna eura) u fondu za stabilizaciju privrede.\n„Od četiri do šest mjeseci je provodiv zakon, a poslije toga će uslijediti nove mjere koje su znatno strukturiranije i na kojima se trenutno radi“, kazao je premijer Vlade Federacije BiH Fadil Novalić, obrazlažući kako su ovim zakonom planirali pomoći privrednicima.\nPotpisan 'Antikorona zakon' u FBiH\nZakon propisuje i ukidanje obaveza plaćanja akontacije poreza na dobit i ukidanje obaveza plaćanja akontacije poreza na dohodak od samostalne djelatnosti.\nNakon što je zakon usvojen u oba doma (Predstavnički i Dom naroda) stupa na snagu objavom u Službenom listu FBiH.


Do manastira Lepenac saniranim putem – RTV Brus\nDo manastira Lepenac saniranim putem\nManastir Lepenac sa crkvom posvećenom Svetom Stefanu, nalazi na desnoj obali Rasine, u ataru istoimenog sela. Do njega se stiže kada sa regionalnog puta Kruševac-Brus, preko improvizovanog, dotrajalog mosta krenete nepristupačnom stazom dužine oko 700 metara.\nRadovi na uređenju prilaznog puta i izradi projektne dokumentacije za izgradnju mosta od velikog su značaja za meštane ali i razvoj verskog turizma ovog kraja, imajući u vidu da je reč o jednoj od najvećih i najlepših građevina moravske škole, rekla je prilikom obilaska predsednica opštine Brus Valentina Milosavljević.\nNa ovoj obali Rasine smešten je i veliki deo obradivog zemljišta, pa će meštani saniranim putem lakše do svojih poseda.\nSa zaravni na brdu, gde je manastir sagrađen, pruža se pogled, lep venac na obe strane Rasine, odakle, meštani kažu, potiče i ime sela. Meštani veruju da će se sa zvršetkom pomenutih radova, obnoviti i narodna sabiranja 15. avgusta, na praznik Svetog Stefana.\nComnet i PROUNS osudili blokadu javnog servisa


ĆUPRIJA - Uz žitarice kukuruz i pšenicu i povrtarske kulture: krompir, papriku, paradajiz, kupus... koje se gaje na "ekonomiji" Kazneno popravnog zavoda (KPZ) u Ćupriji, lane je prvi put sejano i lekovito i aromatično bilje: neven i nana. "ostvareni su dobri prinosi, pa će se proizvodnja lekovitog bilja nastaviti i ove godine", izjavio je Tanjugu upravnik KPZ Vladica Božilović.\nUz to što donose rezultate, uzgoj lekovitog bilja, ima i edukativano značenje. Osuđenici koji ga ovde uzgajaju, nauče proces proizvodnje i obično nastavljaju sa njihovom proizvodnjom i posle izdržane zatvoreske kazne, na svojim imanjima kada se vrate kući, istakao je Božilović. Osuđenici KPZ su lene neven sejali na 20 ari, proizveli su, i firmi "Adonis" iz Sokobanje isporučili 225 kilograma suvih cvetova po ceni od 500 dinara za kilogram.\nNanu su sejali na 10 ari i proizveli 195 kilograma. Pre opredeljenja za uzgoj nevena i nane, konsultovani su stručnjaci, koji su izvršili izbor vrste u skladu sa klimatskim i zemljišnim uslovima, ali i potreba tržišta. Za odluku, da se uz kulture, koje se tradicionalno proizvode na zemljištu KPZ, proizvodi i lekovito i aromatično bilje, bio je njihov značaj u medicini, kozmetičkoj, farmaceutskoj, prehrambenoj i hemijskoj industriji, objašnjavaju u ovoj ustanovi. Božilović je istakao i da postoji ideja, o kojoj se razmišlja, o uzgoju pčela na imanju KPZ. KPZ u Chupriji je ustanova otvorenog tipa ima oko 200 osuđenih lica, koji na 25 hektara zemljišta ugajaju pšenicu, kukuruz, detelinu, povrće... i farme svinja, brojlera, proizvodnju konzumnih jaja, mleka, proivodnju humusa...


Volvo Trucks uvodi sistem za upozoravanje na sudar sa kočnicom za vanredne situacije - KAMIONI.NET\nVolvo Trucks je razvio sistem za upozoravanje na sudar sa kočnicom za vanredne situacije – napredni kočioni sistem za vanredne situacije sa ranim upozoravanjem na sudar – kako bi se sprečili teški udesi usled nepažnje.\nSudari otpozadi čine značajan udeo saobraćajnih udesa. Da bi rešio taj problem, Volvo Trucks je razvio sistem za upozoravanje na sudar sa kočnicom za vanredne situacije – napredni kočioni sistem za vanredne situacije koji takođe rano upozorava na sudar. Kočioni sistem, koji može da se poruči kod nove serije Volvo FH, razvijen je kako bi vozač mogao da izbegne ili ublaži većinu sudara otpozadi.\n„U početku smo se pitali u čemu je stvarno problem. Odgovor je bio: nepažnja. Kada biste pratili saobraćaj ispred sebe sve vreme, ovakvi sistemi vam ne bi trebali“, kaže Karl-Juhan Almkvist /Carl Johan Almqvist/, direktor za bezbednost saobraćaja i proizvoda u kompaniji Volvo Trucks.\nNovi sistem ima radar i kameru koji zajedno identifikuju i prate vozila ispred sebe. Sistem je napravljen tako da identifikuje i nepokretna i pokretna vozila i može da spreči sudar sa pokretnim ciljem pri relativnim brzinama do 70 km/h. Kada sistem detektuje vozilo u koje će kamion udariti pri trenutnoj brzini, sistem za upozoravanje aktivira crvenu lampicu na vetrobranskom staklu koja stalno svetli i ponovo usmerava vozačevu pažnju na put.\n„Ne želimo da preuzmemo kontrolu od vozača, jer verujemo da mogu da reaguju na najbolji način i bezbedno zaobiđu vozilo“, kaže Almkvist.\nMeđutim, ako kamion ne detektuje nikakvu reakciju vozača, na primer, upravljanje ili kočenje, sistem aktivira trepćuću crvenu lampicu i kratke zvučne signale. Ako i dalje nema nikakve reakcije, sistem lagano aktivira kočnice. Ako ništa od ovoga nije efikasno, sistem aktivira kočioni sistem za vanredne situacije i čini sve što može da bi potpuno zaustavio kamion.\n„U većini slučajeva, početni upozoravajući signali privlače pažnju vozača. A u retkim slučajevima kada se to ne desi, kočioni sistem za vanredne situacije i dalje sprečava teške udese“, kaže Karl-Juhan Almkvist.\nU Evropi će kočioni sistemi za vanredne situacije postati zakonski obavezni za nove kamione do novembra 2015.\nKAMIONI.NET > Kamioni > Volvo Trucks uvodi sistem za upozoravanje na sudar sa kočnicom za vanredne situacije


Najavljen Oppo savitljivi telefon? | PC Press\nNajavljen Oppo savitljivi telefon?\n29. novembar 2018. 2. decembar 2018. Aleksandar Mirković\nSavitljivi telefoni definitivno dolaze, pa tako i kineska kompanija Oppo najavljuje svoj model. Da li je reč o prolaznoj modi ili revolucionarnoj tehnologiji? Koji god da je odgovor, prvi telefoni polako stižu.\nOppo savitljivi telefon pokušava da se pozicionira na još uvek nepostojećem tržištu savitljivih mobilnih uređaja. Upravo zbog toga je kompanija Oppo obavestila medije da se priprema velika objava početkom naredne godine. Po nezvaničnim izvorima to će se desiti upravo na Mobile World Congress (MWC) koji se održava u februaru.\nKako prenosi AndroidWorld, product manager Chuck Wang je rekao da su “svesni toga da Samsung i Sony spremaju savitljive telefone, i da se uskoro mogu očekivati informacije i od kompanije Oppo”.\nNije baš najjasnije šta je tačno mislio Wang ali je očigledno da Oppo neće sedeti po strani i čekati da svi uzmu deo kolača. U skladu sa tim, kompanija je već patentirala veliki broj rešenja tokom godina. Jedno od rešenja koje je Oppo zaštitio je i displej koji se savija tako da može da se poveća dijagonala da dva do tri puta.\nOppo savitljivi telefon prototip već postoji?\nPojedini mediji su Wangovu izjavu protumačili kao najavu prezentacije protipa savitljivog telefona. Nešto slično je već uradio Samsung, pa se i od drugih kompanija očekuje slično u narednom periodu. To ipak ne znači da će se to i desiti već za par meseci. Kompanija nije zvanično dala više informacija, pa su dodatne informacije na nivou spekulacija.\nUkoliko je Oppo zaista blizu predstavljanja svoje verzije savitljivog telefona, naćiće se u proizvođača koji veruju da je to nova zlatna žica. Samsung je već predstavio Infinity Flex display koji će koštati prilično. Huawei takođe planira lansiranje svog modela u prvom kvartalu 2019. godine, dok su Lenovo u Xiaomi najavili prototipe. Interesantno je da je Google odlučio da pruži podršku pa će tako nove Android verzije omogućavati menjanje veličine displeja.\nČak i kad eventualno izađe Oppo savitljivi telefon, to ne znači da će ga tržište prihvatiti, baš kao i modele ostalih proizvođača. Kad su noviteti u pitanju, veoma je važno da budu prihvaćeni od strane korisnika. Vreme će pokazati da li će savitljivi telefoni to uspeti ili doživeti apokaliptični kraj. Ipak, dok god se o nečemu priča, teško je propustiti priliku da se bude deo razgovora – Oppo je toga veoma svestan.\nTagovi: Mobilni telefon, Oppo, preklopni telefon, promena displeja, Savitljivi telefon\n← Otvoren 12. Festival nauke\nMobilni telefon i gvozdena vrata otvara →


Krv dalo 19 pripadnika Policijske uprave | Palelive.com\nPočetna Regija Foča Krv dalo 19 pripadnika Policijske uprave\nKrv dalo 19 pripadnika Policijske uprave\nFOČA – U tradicionalnoj akciji dobrovoljnog davanja krvi koju Ministarstvo unutrašnjih poslova /MUP/ Republike Srpske organizuje povodom Dana policije – 4. aprila, danas je fočanskoj Službi za transfuzijsku medicinu ovu dragocjenu tečnost darovalo 19 pripadnika Policijske uprave Foča.\nPolicajac Slaviša Joković iz Foče naglašava da je više puta darovao krv i da je svaki put osjećaj poseban.\n„Moje kolege i ja uvijek se rado odazovemo ovoj humanoj akciji“, rekao je Joković.\nPolicijski inspektor Marinko Vukadinović kaže da su u ovogodišnjoj akciji učestvovali policijski službenici iz Foče, Višegrada, Kalinovika i Rudog.\n„Ovakve akcije, kojima se spasavaju ljudski životi, organizuju se minimalno dva puta godišnje, a prošle godine su bile tri akcije i odziv je uvijek prilično dobar“, naveo je Vukadinović.\nSpecijalista transfuziologije Maja Kujundžić ističe da je ovo veoma važna akcija koja svake godine popravlja rezerve krvi fočanske službe, koja se nalazi u krugu Univerzitetske bolnice.\n„Trenutno imamo dovoljne rezerve, ali je krv uvijek potrebna zbog velikog broja operacija, zbog pacijenata koji imaju anemije i nesrećnih slučajeva, tako da je svaka akcija dobrodošla“, napomenula je Kujundžićeva.\nPrethodni članakGrad će omogućiti djeci iz svih gradskih opština da učestvuju u Fudbalskom kampu „Koroman“\nNaredni članakPripadnici Policijske uprave u akciji davanja krvi


Franck do sada u proizvodni pogon u Grudama uložio 6 miliona KM – Kakanj-X\n”Proizvodni pogon za proizvodnju i preradu kafe kompanije Franck u Grudama nedavno je uspješno završio postupak certifikacije po standardu ISO 22000, a u sklopu tog certifikata je dobiven i HACCAP certifikat”, izjavio je danas u Grudama Edin Škaljić, country menadžer kompanije Franck za BiH.\nKompanija Franck je po njegovim riječima prisutna na tržištu BiH već 120 godina, a 2008. Franck je pokrenuo pogon za preradu i proizvodnju kafe u Grudama, a sjedište kompanije je u Sarajevu.\n”U našoj tvornici radimo proizvodnju mljevene kafe, tu radimo dva brenda, poznatu jubilarnu kafu a pored toga radimo i gloriju. Na istom lokalitetu se proizvodi espresso bonus, a također se bavimo proizvodnjom i pakovanjem ugostiteljskog šećera” kazao je Škaljić.\n”Godišnje proizvedemo oko 2.000 tona mljevene kafe, a kada je riječ o espressu tu se možemo pohvaliti da smo tržišni lider i da držimo 30 posto tržišta segmentu ugostiteljstva u BiH” istaknuo je Škaljić.


Bajden spreman da pokaže mišiće Rusiji, ali i da sarađuje sa njom u kontroli naoružanja - Sputnjik Srbija\n10:40 19 Jun 2021\n12:32 12.11.2020 (osveženo 12:37 12.11.2020) Preuzmite kraći link\nDžo Bajden, koji je, prema preliminarnim podacima, pobedio na predsedničkim izborima u SAD, oslanja se na snagu protiv Rusije, ali je spreman da uključi Moskvu u saradnju u kontroli naoružanja, što je danas podjednako važno kao u periodu Hladnog rata, izjavio je šef nemačke diplomatije Hajko Mas, govoreći na Mirovnom forumu u Parizu.\n„Bezbednost zahteva snagu i obuzdavanje, ali i dijalog i kompromis. Džo Bajden, novi američki predsednik, posvećen multilateralnoj diplomatiji, uskoro će preći u Belu kuću. On se oslanja na snagu protiv Rusije. Ali, takođe je pokazao spremnost da uključi Moskvu, na primer, u oblast kontrole naoružanja, što je danas u istoj meri važno kao tokom Hladnog rata“, rekao je Mas, dodajući da Evropa i Organizacija za evropsku bezbednost i saradnju (OEBS) moraju da se pripreme za takav razvoj događaja.\nIstovremeno, nemački ministar inostranih poslova naglasio je da je bezbednost u Evropi nemoguća bez Rusije ili uprkos njoj, te da bi EU i OEBS trebalo da budu otvoreni za dijalog sa Moskvom, naročito u oblasti kontrole naoružanja.\nPrema njegovim rečima, „ovo je naša šansa za promociju ideje o zajedničkoj evropskoj bezbednosti - bezbednosti koja se ne može postići bez Rusije ili čak uprkos njoj“.\n„Strukturirani dijalog koji smo pokrenuli 2016. godine mogao bi da bude dopuna američko-ruskim pregovorima o nuklearnom razoružanju i da otvori nove izglede za evropski dijalog o miru i bezbednosti. Da bi se u takvom dijalogu čuo evropski glas, EU mora da se dogovori o zajedničkom stavu u pogledu Rusije“, dodao je Mas.\nRanije je Bajden govorio da namerava da produži rusko-američki Sporazum o smanjenju strateškog ofanzivnog naoružanja (START 3) ukoliko pobedi na predsedničkim izborima u SAD. Prošle subote je proglasio svoju pobedu na izborima, a pre toga su o njegovoj pobedi pisali američki mediji. Istovremeno, aktuelni američki predsednik Donald Trampa smatra da izbori još uvek nisu završeni i da namerava da brani svoju pobedi na sudu.\nZamenik američkog državnog sekretara Stiven Bigan izjavio je u utorak da je administracija predsednika SAD Donalda Trampa spremna da produži Sporazum na objavljenim uslovima.\nPodsetimo, predsednik Rusije Vladimir Putin predložio je 16. oktobra produženje Sporazuma za najmanje godinu dana bez dodatnih uslova. Prema njegovom mišljenju, ovo vreme omogućava vođenje značajnih pregovora. Rusko Ministarstvo spoljnih poslova najavilo je spremnost Rusije da, ukoliko se START produži za godinu dana, zajedno sa američkom stranom, zamrzne nuklearne arsenale za ovaj period u odsustvu dodatnih američkih zahteva.\nSTART 3, Rusija, Džo Bajden, kontrola naoružanja


Tramp Siju: Nešto mora da se uradi povodom Severne Koreje\nBeta 8. jula 2017. 17:45\nAmerički predsednik Donald Tramp izjavio je danas da je kineskom predsedniku Si Djinpingu rekao da „nešto mora da se uradi“ po pitanju Severne Koreje.\nTramp i Si sastali su se tokom samita G20 u Hamburgu, nekoliko dana pošto je predsednik SAD izrazio svoje nezadovoljstvo navodnim nečinjenjem Kine u slučaju Severne Koreje, čiji je glavni saveznik. SAD očekuju od Pekinga da izvrši ekonomski pritisak na Pjongjang, pošto Severna Koreja obavlja 90 odsto trgovinske razmene s Kinom.\nTramp je danas naveo da je rekao Siju da „ceni stvari“ koje je Kina uradila sa Severnom Korejom, i dodao da je s njim razgovarao i o bilateralnim odnosima, posebno „trgovinskoj neuravnoteženosti“ i ciljevima za postizanje „pravednijeg i više recipročnog“ sporazuma.\nSeverna Koreja je u utorak saopštila da je uspešno testirala interkontinentalnu balističku raketu, što je ključni korak ka ispunjenju njenog cilja da može da gadja kopnenu teritoriju SAD. Taj potez Severne Koreje izazvao je brojna reagovanja svetskih zvaničnike i pozive na akciju u cilju obuzdavanja te zemlje.\nTramp je pre četiri dana pozvao Kinu da utiče na vlasti Pjongjanga kako bi se okončala ta „besmislica jednom za svagda“.\n„Teško je poverovati da će Južna koreja i Japan dugo to tolerisati. Možda će Kina učiniti jak gest u vezi sa Severnom Korejom kako bi se okončala ta besmislica jednom za svagda“, naveo je tada predsednik SAD.\nSAD su nedavno stavile na crnu listu jednu kinesku banku optuženu za nezakonite poslove sa Severnom Korejom i kaznila je kinesku transportnu kompaniju i dva kineska državljanina, optužene za olakšavanje ilegalnih aktivnosti sa Pjongjangom.\nTramp je ranije danas razgovarao i s japanskim premijerom Šinzom Abeom o situaciji sa Severnom Korejom i nazvao tu zemlju „problemom i pretnjom“.\nTramp i Abe su po dolasku u Hamburg u četvrtak večerali zajedno s južnokorejskim predsednikom Mun Džae-inom. Ta tri lidera potom su u zajedničkoj izjavi pozvala na „skoro usvajanje“ nove rezolucije Saveta bezbednosti UN i dodatnih sankcija Severnoj Koreji, što toj zemlji treba da pokaže da „postoje ozbiljne posledice njenih destabilizirajućih, provokativnih i eskalirajućih akcija“.


Počinje biciklistički maraton "Kragujevac - Mostar" - iKragujevac\nPočinje biciklistički maraton "Kragujevac - Mostar"\nponedeljak, 20 jul 2015 14:02\nU organizaciji PA ''Junior'' a pod pokroviteljstvom grada Kragujevca u sredu 22.jula iz Pešačke zone startovaće XII tradicionalni biciklistički maraton ''Kragujevac-Mostar 2015''.\nOvogodišnji maraton tandem bicilista održava se u godini veoma važnog jubileja -10 godina od kada je UNESCO pod svoju zaštitu, kao deo svetske kulturno-istorijske baštine od posebnog značaja uvrstio obnovljeni stari most na Neretvi i Baš čaršiju u Sarajevu.\nNa konferenciji za novinare na kojoj je danas najavljen XII tradicionalni tandem biciklistički maraton pomoćnik gradonačelnika za sport Nikola Urošević rekao je da saradnja sa BiH, konkretno gradom Mostarom gde se maraton završava i ove godine je na visokom nivou.\n''Grad Kragujevac je i ove godine podržao manifestaciju tako da mi dva kasnije, u petak 24.jula idemo sa našim plivačima koji će učestvovati na tradicionalnim skokovima u Mostaru. Želim puno uspeha i plivačima ali i učesnicima tandem biciklističkom maratona'', rekao je Urošević.\nPredsednik PA ''Junior'' se najpre zahvalio rukovodstvu grada Kragujevca koje je, kako je rekao, pokazalo da su se u Kragujevcu menjali ljudi ali da se odnos prema ovakvim stvarima, trajnim vrednostima, nije promenio što dovoljno govori o nama kao sredini. Prema njegovim rečima u proteklih 11 godina maratonskih pohoda na relaciji Kragujevac-Užice-Višegrad-Sarajevo-Mostar, uz podršku ambasadi BiH, gradovima Kragujevac i Mostar, kao i onima kroz koje tandem prolazi ne samo da je afirmisan tandem biciklizam, kao najintegralnija paraolimpijska disciplina već su stvorene nove vrednosti u našem regionu po standardima razvijenih zemalja sveta. ''Tandem biciklistički maraton iznedrio je dva reprezentativca i učesnika paraolimpijskih igara, evropskog šampiona i dvostrukog svetskog šampiona u paratriatlonu i pokrenuo široku razmenu sportista između BiH i Srbije'', rekao je Nikolić.\nKao jedan od najvećih uspeha Nikolić je naveo iniciranje izgradnje jedinstvenog Centra za sport i rehabilitaciju osoba sa invaliditetom, zadužbinu Delta Holdinga, čiju gradnju u avgust počinje Delta fondacija na lokaciji koju je obezbedio grad Kragujevac.\nI ove godine u maratonu će učestvovati bicklisti BK ''Radnički'' a prema rečima Aleksandra Marića sportskog direktora ovog kluba kao i ranijih godina učesnica maratona biće pružena sve neophodna tehnička podrška. Na tradicionalnim skokovima u Mostaru, u nedelju 26.jula, kako je rekao Raško Tanasijević predsednik Kluba ekstremnih sportova ''Kragujevac'' učestvovaće četvorica naših sugrađana.\nStart ovogodišnjeg maratona iz Kragujevca i ove godine upotpuniće predškolci i petogodišnjaci vrtića ustanove ''Nada Naumović'' koji će, simbolično, provozati svoje bicikle i time promovisati značaj maratona ali i zdravog načina života.


EXPRES VESTI - Fudbaleri Argentine i Čilea plasirali su se u polufinale Kopa Amerika\nFudbaleri Argentine i Čilea plasirali su se u polufinale Kopa Amerika\nZa razliku od Evropskog prvenstva utakmice na Kopa Amerika obiluju golovima, a to su potvrdila i dva poslednja četvrtfinalna susreta.\nArgentina je predvođena Iguainom i Mesijem rutinski savladala Venecuelu sa 4:1, dok je Čile koji brani titulu u SAD na spektakularan način prekinuo niz od 22 utakmice Meksika bez poraza pobedivši čak 7:0.\nU polufinalu Kopa Amerika sastaće se Argentina - SAD i Čile - Kolumbija.\nArgentina je tako po prvi put od 2007. stigla do finala Kopa Amerika, a južnoamerički titulu njeni navijači čekaju znatno duže: poslednji put "gaučosi" su je osvojili 1993, kada su u ekipi bili golman Serhio Goikočea, ali i zvezde poput Fernanda Redondoa, Dijega Simeonea i Gabrijela Batistute.\nMore in this category: « Jelena Janković nije uspela da se plasira u finale turnira na Majorci\tTrijumf Srpkinja protiv Belgije »


Tri sekunde ceo život - Edukativna kampanja za veću bezbednost\nNa naplatnoj rampi Vrčin kod Beograda pokrenuta je promotivna kampanja - Tri sekunde ceo život\nJP Putevi Srbije predstavilo je prvu u nizu edukativnih kampanja za podizanje svesti vozača i povećanje bezbednosti u saobraćaju - Tri sekunde ceo život, premijernim prikazivanjem edukativnog spota 12. marta na naplatnoj stanici Beograd u prisustvu Potpredsednice Vlade Republike Srbije i ministarke građevinarstva, saobraćaja i infrastrukture, Prof. dr Zorane Mihajlović, v.d. direktora Zorana Drobnjaka i saradnika i stručnjaka u oblasti bezbednosti u saobraćaju. JP Putevi Srbije je, kao društveno odgovorno preduzeće, iniciralo i pripremilo Kampanju radi edukacije stanovništa, skretanja pažnje javnosti na značaj držanja bezbednog intervala sleđenja vozila i smanjenja saobraćajnih nezgoda.\nViše od 500 poginulih lica u saobraćajnim nezgodama godišnje\nViše od 150 poginulih lica na autoputu u tri godine\nViše od 50% saobraćajnih nezgoda posledica su naglog kočenja i naletanja vozila\nSvaka četvrta nezgoda sa poginulim licima događa se zbog nedovoljnog odstojanja vozila. U edukativnom video spotu, u kome učestvuju Biljana Vraneš, urednik i voditelj RTS-a, Vladimir Jelić, voditelj RTS-a, Srđan Predojević, voditelj TV Prva, Slobodan Šarenac, novinar i Prof. dr Milan Vujanić, ekspert za bezbednost u saobraćaju, prikazano je koliko je najmanje odstojanje vozila neophodno pri brzini od 90 kilometara po času. Automobil treba da drži najmanje tri sekunde odstojanje, SUV vozila četiri sekunde i teretna vozila i autobusi najmanje pet ili šest sekundi. Neophodno rastojanje za pomenute kategorije vozila i demonstrirano je na naplatnoj stanici Beograd prilikom današnje promocije Kampanje.\n-Tri sekunde su dovoljne da vozač ugrozi svoj i život svojih najmilijih, ali i drugih učesnika u saobraćaju. Najopasniji su oni vozači koji kažu da se to njima ne može desiti zato što imaju dobar automobil ili što dobro voze - rekla je Potpredsednica Vlade Republike Srbije i ministarka građevinarstva, saobraćaja i infrastrukture, Zorana Mihajlović i napomenula da ministarstvo koje vodi dosta pažnje posvećuje bezbednosti u saobraćaju, kao i izgradnji boljih i bezbednijih puteva.\nV.d. direktora Zoran Drobnjak izjavio je da JP Putevi Srbije izdvaja značajna sredstva za povećanje bezbednosti u saobraćaju i da će nastaviti kroz saradnju sa nadležnim ministarstvom i MUP-om Republike Srbije sistematski da deluje na podizanje nivoa svesti učesnika u saobraćaju.\nCilj edukativne kampanje je skretanje pažnje na značaj odgovornog ponašanja u saobraćaju, koje osim držanja bezbednog odstojanja između vozila, podrazumeva i smanjenje brzine kretanja vozila, aktivno sagledavanje uslova saobraćajnog toka i neugrožavanje drugih vozača u saobraćajnom toku.\nOsim video spota, pripremljen je i radio spot, poruke za portale sa izmenljivom saobraćajnom signalizacijom duž autoputeva, objave za društvene i socijalne mreže, informativni flajeri i posteri i nalepnice sa vizualom edukativne kampanje na srpskom i engleskom jeziku za naplatne kabine na naplatnim stanicama.


Subvencionisani krediti za likvidnost privrede\nBanca Intesa je počela da odobrava zahteve za subvencionisane kredite namenjene privredi u skladu sa Uredbom Vlade Republike Srbije o uslovima za subvencionisanje kamata za kredite za održavanje likvidnosti i finansiranje obrtnih sredstava i izvoznih poslova u 2012. godini.\nMaksimalni iznosi sredstava kredita za finansiranje tekuće likvidnosti i trajnih obrtnih sredstava za preduzetnike i mala preduzeća povećani su na 30 miliona dinara u odnosu na prošlu godinu, za srednja preduzeća iznose 200 miliona dinara, a za velika preduzeća 400 miliona dinara, odnosno 600 miliona dinara za izvozne poslove. Krediti sa subvencionisanim kamatama odobravaju se na rok do 18 meseci uključujući grejs period od 5 meseci, po kamatnoj stopi u visini referentne stope Narodne banke Srbije za kredite koji se plasiraju u dinarima, odnosno 3,5 odsto na godišnjem nivou za kredite koji se odobravaju uz primenu valutne klauzule. Krediti za finansiranje izvoznih poslova odobravaće se isključivo uz primenu valutne klauzule.\nOd samog početka Programa za ublažavanje posledica krize 2009. godine, Banca Intesa je bila najaktivnija poslovna banka na planu odobravanja subvencionisanih kredita i nastojala je da svoju ponudu prilagodi aktuelnoj situaciji kako bi izašla u susret potrebama privrede za dodatnim izvorima finansiranja.


Luka Simić iz Olympa na Šefild - SwimOn\nLuka Simić iz Olympa na Šefild\n26.09.2020. Bosna i Hercegovina, Najnovije, Srbija i region Mina Mastilović\nPlivač Banjalučkog Olympa Simić Luka svoju plivačku karijeru i studije nastaviće na Univerzitetu Šefild u Velikoj Britaniji.\nIako je je pre epidemije planirao da za nastavak karijere izabere SAD kao par njegovih drugara iz kluba, zbog epidemiološke situacije ostao je u Evropi.\nLuka je za „Srpska Info“ o svom izboru izjavio\nKada sam došao u Plivački klub Olymp prije 10 godina, to je bio klub u usponu i sa velikim ambicijama i željama. Sa ovim klubom sam po prvi put postao prvak države i velika čast mi je i zadovoljstvo što sam bio dio najuspješnijeg tima Olympa u istoriji\nNjegov trener Miodrag Čeko takođe je imao samo reči pohvale za svog plivača\nOvo je peti plivač u protekle tri godine iz našeg kluba, koji je uspio da upiše jedan od najvećih fakulteta u svijetu, između ostalog i zahvaljujući uspjesima u vodi . Luki koji je sa nama 10 godina želimo puno uspjeha da pliva i van bazena\n<< 5 saveta za efikasnije izvođenje plivačkih vežbi >> Sutra počinje finale Kupa Rusije 2020


AMERIKA DOBILA NOVI NACIONALNI PRAZNIK: Bajden uveo 'Junski dan nezavisnosti', evo kome je posvećen taj dan\nVeć se dugo obeležavao širom Amerike, a sada je i ozvaničen\nIako Bela kuća upravo prepoznaje 19. juni kao nacionalni praznik, 19. jun se u celoj zemlji tokom istorije obeležavao kao dan početka emancipacije afroameričkih žrtava ropstva u Sjedinjenim Državama.\nAmerički predsednik Džo Bajden je najavio da će potpisivanjem "Zakona o nacionalnom danu nezavisnosti" 14. juna zvanično učiniti legalnim saveznim praznikom.\nAnd with the stroke of >> Pročitaj celu vest na sajtu SrbijaDanas.com << many pens, President Biden signs into law the #Juneteenth bill -- making the day a federal holiday.\nPraznik 19. juna, koji je prigodno nazvan "Dan junske nacionalne nezavisnosti", dolazi kao prvi novi savezni praznik otkako je "Dan Martina Lutera Kinga mlađeg" - 17. januara - uspostavljen 1983. godine, piše Sputnik International.\nRadio Slobodna Evropa: U SAD-u 19. juni proglašen praznikom u znak sjećanja na kraj ropstva\nVOA: "Džuntint" postao nacionalni praznik kojim se obeležava kraj ropstva\nRadio 021: Novi nacionalni praznik u Americi: Dan ukidanja ropstva


USK: Prijavljeno 18 slučajeva ulaska migranata u porodične kuće - Index.ba\nUSK: Prijavljeno 18 slučajeva ulaska migranata u porodične kuće\nz MUP-a USK ze potvđeno da je na području Velike Kladuše i Bihaća zabilježeno 18 slučajeva neovlaštenog ulaska migranata u porodične kuće – zbog noćnog boravka.\nPolicijskoj stanici Velika Kladuša je 7. maja 2018. godine prijavljeno da je nad migrantom navodno izvršeno krivično djelo silovanje, koje je navodno počinio drugi migrant. I u ovom slučaju traje istraga, a postupajući tužilac naložio je sva potrebna vještačenja.\n“Nakon provedene istrage i rezultata vještačenja, moći će se reći da li navedeni događaj ima obilježje krivičnog djela i kojeg krivičnog djela”, saopšteno je iz MUP-a KS za N1.\nInače, na području USK-a u periodu od januara do 15. maja 2018.godine legitimisana su 829 migranta. Najveći broj evidentiran je na području Velike Kladuše 517 i Bihaća 312.\nNa području koje pokriva Uprava policije strani državljani – migranti, počinili su 12 krivičnih djela.\nPrethodni članakPotpisan ugovor za opremanje kontrolne sobe i uvođenje video nadzora na stadionu “Asim Ferhatović Hase”\nNaredni članakDobroševići: Putnik nožem povrijedio GRAS-ovog vozača autobusa


Međunarodni dan maternjeg jezika ⋆ P-portal\nUprava za saradnju s dijasporom i Srbima u regionu pokrenula je kampanju za očuvanje srpskog jezika\nPovodom Međunarodnog dana očuvanja maternjeg jezika 21. februara, Uprava za saradnju s dijasporom i Srbima u regionu pokrenula je kampanju za očuvanje srpskog jezika. Više spotova, u kojima različitim narečjima, srpskim jezikom govore Srbi iz cele Srbije, od Кosova i Metohije do Vojvodine, iz regiona – Hrvatske, Bosne i Hercegovine i Crne Gore, kao i iz dijaspore, biće emitovano na Javnom servisu – RTS-u, kao i na društvenim mrežama.\nArno Gujon, direktor Uprave za saradnju s dijasporom i Srbima u regionu, izjavio je da je srpski jezik bogat i raznovrstan, da nije najlakši za učenje, ali da je jedan od najlepših.\n„Namera nam je da, u godini kada se u okruženju sprovodi popis stanovništva, čiji je jedan od ključnih elemenata baš maternji jezik, podignemo svest o značaju srpskog jezika. Mi ne možemo da utičemo na to kako će druti nazivati svoj jezik, ali možemo da utičemo na to kako ćemo mi sačuvati svoj. U dijaspori je, s druge strane, srpski jezik osnovna nit koja povezuje čitavu zajednicu. Ako se jezik zaboravi, ta nit se prekida i gubi se deo identiteta. Svaki Srbin, pogotovo pripadnik druge ili treće generacije u inostranstvu, koji pored jezika države u kojoj živi, zna i srpski jezik, predstavlja most između Srbije i sveta i bogatstvo za sve nas”, poručio je Gujon, a saopštili su iz Uprave za saradnju s dijasporom i Srbima u regionu.\nČlanice Organizacije Ujedinjenih nacija za obrazovanje, nauku i kulturu (UNESКO) od 1999. godine obeležavaju 21. februara Međunarodni dan maternjeg jezika kako bi promovisale jezičku i kulturnu raznovrsnost, kao i višejezičnost.\nPrevPrethodniUmirali su i drugi, ali nitko nije ostavljao ovoliku prazninu\nIdućiPatrijarh srpski Porfirije služio prvu liturgijuNext


General na poternici - Dnevni list Danas\nPočetna » Ljudi » General na poternici\nGeneral na poternici\nGoran Radosavljević Guri MUP Srbije pre tri meseca raspisao je potragu za bivšim komandantom Posebnih jedinica policije Goranom Radosavljevićem Gurijem. Medijska „potraga“ počela je znatno ranije. Još juna prošle godine mediji su spekulisali da je Guri napustio zemlju zbog toga što činjenice u istrazi ubistva braće Bitići, trojice američkih državljana poreklom iz Prizrena, vode prema bivšem komandantu Žandarmerije.\nFond za humanitarno pravo odavno je ukazivao na povezanost Radosavljevića\nsa zločinima na Kosovu. Brat žrtava Fatos Bitići svojevremeno je za Danas rekao da je video izjavu policajca iz Prištine datu istražnom sudiji u Kladovu, prema kojoj je naredbu za ubistvo dao upravo Radosavljević. Pošto je reč o američkim državljanima, u istrazi o ovom slučaju učestvuje i američki FBI, a prema nezvaničnim saznanjima nestanak Gurija uočili su upravo Amerikanci.\nBraća Bitići izvedena su 8. jula 1999. iz zatvora u Prokuplju, gde su izdržali prekršajnu kaznu od 11 dana zatvora zbog nelegalnog boravka u SRJ. Odvedeni su u bazu Posebnih jedinica policije u Petrovom Selu gde su nakon dva dana ubijeni mecima u potiljak, potom pokopani u masovnu grobnicu, u kojoj su bili Albanci ubijeni na Kosovu.\nKomandant Posebnih jedinica policije tada je bio upravo Radosavljević. On je kasnije tvrdio da je u vreme kada su trojica braće ubijena bio na odmoru. U grobnici gde su pronađena braća Bitići bilo je ukupno 47 tela Albanaca sa Kosova. Da li je moguće kopati masovnu grobnicu, a da komandant baze ne zna ništa o tome?\nPosle 2000. Guri je bio na čelu objedinjenih Posebnih jedinica policije, a potom Žandarmerije. Učestvovao je u sprečavanju eskalacije nasilja na jugu Srbije. Jedan od primera koji se izučava čak i u zapadnim bezbednosnim školama je operacija razbijanja poslednjeg terorističkog jezgra u Oraovici. Smenjen je u avgustu 2004. i nekoliko meseci kasnije napušta MUP.\nI pre poslednjeg odlaska iz zemlje Radosavljević je često boravio u inostranstvu zbog ugovaranja poslova za firmu Sektrakon koja je deo kompanije Maks Ekom i bavi se fizičko-tehničkim obezbeđenjem ljudi i objekata u svetu. To je nemačko-srpska firma koja neke od poslova visokog rizika obavlja na Bliskom istoku. Jedno vreme sličnim poslom se bavio u Libiji, a njegov advokat tvrdi da i sada boravi u toj zemlji.


Drljević u Rimu: Potrebno je ubrzati pristupne pregovore\nDatum objave: 30.10.2018 11:07 | Autor: KEI\nItalija se snažno zalaže za politiku proširenja i evropsku budućnost država Zapadnog Balkana. Crnu Goru, sa kojom je vežu snažne istorijske i kulturne spone vidi kao buduću punopravnu članicu Unije i spremna je da pruži svu političku i ekspertsku podršku u ostvarenju tog cilja, saopšteno je tokom sastanaka koje je glavni pregovarač Aleksandar Drljević imao u Rimu.\nGlavni pregovarač je imao sastanke sa zamjenikom generalnog direktora za EU u Ministarstvu vanjskih poslova Italije Fabriciom Bućijem, specijalnim izaslanikom Italije za Breksit Markom Peronaćijem i generalnim sekretarom Jadransko-jonske inicijative Đovanijem Kastelanetijem.\nSagovornici glavnog pregovarača su poručili da su dobri rezultati koje Crna Gora ostvaruje u svim oblastima pristupnih pregovora, osnov za ubrzanje njenog puta prema EU.\nGlavni pregovarač je istakao da je, imajući u vidu aktuelne izazove sa kojima se EU suočava, za budućnost EU i stabilnost kontinenta veoma važno na djelu pokazati da je evropska perspektiva Zapadnog Balkana izvjesna.\nOn je, takođe, naglasio važnost vrednovanja individualnih postignuća svake od država kandidata za članstvo i u tom kontekstu, ukazao na spremnost Crne Gore za otvaranjem dva preostala, kao i za zatvaranjem nekoliko pregovaračkih poglavlja. Na temelju dobrih rezultata, Crna Gora, kao lider u procesu evropske integracije, zaslužuje adekvatnu podršku u cilju ubrzanja pristupnih pregovora, poručio je Drljević.


Halo Wall – savršeni komad rasvete za svaki prostor - Lux Life luksuzni portal\nHalo Wall – savršeni komad rasvete za svaki prostor\nHalo Wall istražuje granice između svetlosti i difuzornih lampi, ujedinjavajući ih u jedan komad, kako kaže dizajner, Martin Azua…\nKao savršeni dizajn slavnog dizajnera, ovaj komad predstavlja idealni dekor za svaki zid, dok je njegov primarni cilj rasveta i stvaranje idealnog ambijenta. Halo Wall se sastoji od nekoliko aluminijumskih štapova, koji mogu biti prilagođeni i postavljeni na različite načine.\nSa svojim dualnim difuzerom, ovaj komad rasvete stvara prijatno osveltjenje, u kom LED tehnologija nestaje. Sav materijal gubi svoju formu i pretvara se u svetlost. Dizajn ima izrazito minimalistički i nenaglašeni izgled, asocirajući nas na dekoraciju iz ere šezdesetih godina prošlog veka. Pored toga, Halo ne samo da stvara opuštajući ambijent, on sa lakoćom postaje fokalna tačka svakog prostora.\n03.05.2020 Living - Osvetljenje


KUSTURICA O KOSOVU: Ja im ni pedalj ne bih dao, najveća pljačka u 20. veku (VIDEO) | NetLineSystem.com\n09.01.2019 "Mora da se odvoji moja lična ideja i politika. Ja im ne bih dao ni pedalj, kao što sam rekao to je najveća pljačka u 20. veku, ali pošto mi imamo mnogo motiva koji nas vraćaju u budućnost, imamo mnogo motiva da verujemo da je Kosovo bila civilizacijska tačka, što možemo da detektujemo preko iskopina", kaže reditelj Emir Kusturica.\n"Mora da se odvoji moja lična ideja i politika. Ja im ne bih dao ni pedalj, kao što sam rekao to je najveća pljačka u 20. veku, ali pošto mi imamo mnogo motiva koji nas vraćaju u budućnost, imamo mnogo motiva da verujemo da je Kosovo bila civilizacijska tačka, što možemo da detektujemo preko iskopina", kaže reditelj Emir Kusturica.\n"Pošto to nije naše zašto nam ga otimaju. Ako gubimo postrojenja, struju koju smo mi proizvodili. Ja mislim da je pravo rešenje ono što je u Južnoj Americi odredio predsednik Urugvaja Muhika – rešenje je u traženju rešenja. Mi imamo situaciju gde oni imaju lične karte, granice, carine, taj posao je odavno obvavljen, ali postoji i Rezolucija 1244 i nada da vlast neće priznati Kosovo i dati im stolicu u UN".\nEmir Kusturica je govorio i o protestima "Pravda za Davida" u Banjaluci. On kaže da se u javnosti jedan detalj malo koristi, a to je da je Tužilaštvo u Banjaluci još 28. juna izdalo nalog policiji da istraži ubistvo Davida Dragičevića.\n"Neko ko zna da je to ubistvo, a ne čini ništa, on je taj koji je taj okidač pokrenuo. Ako Tužilaštvo izađe s idejom da je neko ubijen, ne postoji drugi način nego da se traga po onim tragovima do kojih je Tužilaštvo došlo. Neko je udario na kult deteta i pokrenuo okidač i Tužilaštvo nije uspelo da ga uvede u postupak. Postoje razni načini da se utvrdi istina – ekstremni i politički. Istraga treba da se vodi bez opterećenja koje javnost stavlja, ovde je sve obrnuto".\n"Ali, glavni saradnik Stanivukovića je dao izjavu da su krenuli na RTRS i da je bio u planu pokušaj svrgavanja vlade. Nikakav problem nemam s protestima dok jedan ne kaže da je bila ideja da svrgu vladu te večeri. Ja poštujem osećanja, ali pokušavam da unesem par činjenica.Taj skup nikad nije bio dozvoljen. Policija nije morala da ih rastera iz porte crkve, ali i oni imaju 200 i nešto dana da skup nije prijavljen".\nGovoreći o protestima u Beogradu, Kusturica je rekao da je to protest, "koji ima komunalno opravdanje" i da se on mnogo više koncentrisao na porteste u Francuskoj, gde Žuti prsluci imaju spisak zahteva.\n"Imamo vrlo jasnu listu zahteva, među kojima dominira ideja o visini ličnog dohotka, penzije, protive se prodaji nacionalnih dobara. Počeli su od cene goriva, ali su imali konkretan povod. Ja taj povod kod nas vidim kao literarnu formu, da li ima masu da postane politička sila".\n"Dvesta godina kasinije mi jedini imamo trobojku i ostajemo verni praznačenju onoga iz Francuske revolucije - sloboda, jednakost, bratstvo. Prva država na Balkanu je Srbija i nisu džabe dolazili Hrvati da se dive toj državi jer nisu imali svoju. Zašto bismo mi zaboravili svoju istoriju, ne da je koristimo protiv nekoga, nego da je znamo".\n"1876. kada je oslobođena Srbija, nama je došlo 1.000 Rusa koji su nam pomogli. Savezništvo zapadnjaka se u Prvom svetskom ratu pokazalo se kao teško, kada nam je trebao kredit Britanci su nas ucenili davanjem Makedonije Bugarima, onda je Klemanso shvatio da je trebalo probiti Solunski front. Rusi su nam uvek bili saveznici, što ne znači da su nam uvek bili prijatelji".\n"Onda sam nailazio na razna spoticanja, kulturna politika se vodi bez obzira što novca nema, samo što ja u tom procesu nisam učestvovao, sem jednog ministra koji me je molio da uzmem pare za "Život je čudo". To su tako ti tipovi koji su od mene hteli da naprave velikog neprijatelja i uspevaju u tome, nerazumna je ta mera u kojoj se ponašaju kao da sam ja izneverio neku mladu, normalniji uslovi bi doveli i do normalnijeg diskursa".\nAbdulah Sidran je izjavio da je "Emir Kusturica poginuo još 1994. kao i da ga "menja" dvojnik po imenu Pantelija Milisavljević".\n"On to osvežava što mu je džep prazniji i što je veći kokuz on se mene seti, njegovo sećanje je manje važno od toga da ja živim na brdu i u vazdušnoj banji delujem kao čovek koji nije poginuo, jer da sam poginuo, on ne bi mogao da dođe kod mene da mi traži lovu za operaciju katarakte".


Stefan Lazarević - Blic Online\nStiže nova serija: Misteriozne priče o srpskim junacima iz srednjeg veka\nZnate li priču o Stefanu Lazareviću, jednom od najboljih ratnika i vitezova srednjeg veka? Jeste li znali da je srednjovekovna Srbija bila među vodećim silama u proizvodnji rude u Evropi tog vremena?\nObjavljena zbirka pesama "Mali beskraj"\nMladi svilajnački pesnik Stefan Lazarević objavio je svoju drugu zbirku pesama pod nazivom "Mali beskraj" .\nSektor telekomunikacija pred velikim izazovom\nUsvajanje Strategije razvoja širokopojasnog interneta u Srbiji do 2016. godine trebalo bi da bude jedan od prvih koraka nove vlade nakon izbora, kazao je danas državni sekretar Ministarstva trgovine i telekomunikacija Stefan Lazarević, dodavši da će to doprineti rastu BDP-a i otvaranju novih radnih mesta.\nLazarević: Više nema prepreka za digitalizaciju\nViše ne postoje tehničke prepreke za završetak procesa prelaska sa analogno na digitalno emitovanje televizijskog programa, kazao je danas državni sekretar u Ministarstvu trgovine i telekomunikacija Stefan Lazarević.\nLazarević: EU regulativa o romingu nije moguća u Srbiji\nProširenje regulative Evropske unije o romingu na države koje nisu članice EU u ovom trenutku nije moguće, izjavio je državni sekretar za telekomunikacije Stefan Lazarević.\nLazarević: Čeka se konačna odluka RRA\nDržavni sekretar u Ministarstvu spoljne i unutrašnje trgovine i telekomunikacija Stefan Lazarević izjavio je danas da je stav tog ministarstva da nacionalna frekvencija koja je ostala upražnjena gašenjem televizije "Avala" treba da bude iskorišćena za proces digitalizacije, ali da još nije izvesno da li će se to dogoditi budući da Republička radiodifuzna agencija još nije donela konačnu odluku.\nLazarević: Država čini sve da zadrži mlade stručnjake\nDržavni sekretar Ministarstva spoljne, unutrašnje trgovine i telekomunikacija Srbije Stefan Lazarević posetio je danas studente na praksi u kompaniji Vip mobajl u Beogradu i poručio im da će država učiniti sve što može da mladi ostanu u Srbiji.\nLazarević: Nema razvoja industrije bez IT sektora\nNijedna grana industrije u Srbiji neće moći uspešno da se razvija bez razvijenih telekomunikacija i IT sektora, izjavio je danas državni sekretar u Ministarstvu trgovine i telekomunikacija Stefan Lazarević.\nMinistarstvo spoljne i unutrašnje trgovine i telekomunikacija odlučno je u tome da sve slobodne frekvencije iskoristi za završetak procesa digitalizacije u Srbiji, izjavio je Tanjugu državni sekretar u tom ministarstvu, Stefan Lazarević.\nSekretar za telekomunikacije: Svaki treći domaći projekat odobren\nU ICT PSP programu Evropske unije kome je Srbija pristupila 2010. godine, ostvareni su naši najbolji rezultati. Za dve godine domaćim firmama je odobreno 19 projekata, a od uloženih 780.000 evra, kroz projekte je u zemlju vraćeno 2,5 miliona evra - kaže državni sekretar za telekomunikacije Stefan Lazarević i dodaje da je u toku poslednji poziv za apliciranje u okviru ovog programa.\nBrži internet i za udaljena područja\nŠirokopojasni internet uskoro stiže i u ruralne sredine, a usvajanje akcionog plana za razvoj elektronskih komunikacija kojim je predviđen ovaj projekat očekuje u narednih nekoliko nedelja, najavio je Stefan Lazarević, državni sekretar za elektronske komunikacije, informaciono društvo i poštanski saobraćaj.


► U Šumadijskom okrugu bez podataka o novozaraženima od subote u ponoć\nIz ove ustanove je juče saopšteno da je njena laboratorija "Kraguj" prekinula da radi analizu uzoraka pre nedelju dana, zbog potrebe da se servisira jedini PCR aparat.\nU čačanskoj bolnici smešteno 150 pacijenata\nU Opštoj bolnici u Čačku smešteno je 150 pacijenata koji su zaraženi koronavirusom ili imaju simptome infekcije, saopštio je danas čačanski Radni tim za praćenje epidemije.\nU protekla 24 sata primljena su 23 pacijenta na kovid odeljenja čačanske bolnice, jedan je prebačen na lečenje u Beograd, a na kućno lečenje otpušteno je 17 pacijenata.\nU tom periodu je u bolnici obavljeno 109 pregleda osoba sa simptomima korona virusa, navodi se u saopštenju Radnog tima.\nŠtab pooštrio mere u Zrenjaninu\nKorišćenje zaštitnih maski obavezno je i u parkovima, na dečjim i rekreacionim igralištima. Naređuje se i javnom preduzeću "Gradska stambena agencija" i javnoj ustanovi "Sportski objekti" da rad gradskih kupališta i bazena organizuju uz ograničenje broja posetilaca i primenu propisanih mera zaštite.\nU Studentskom domu u Nišu od petka nema obolelih\nPrema njegovim rečima Studentski centar primenjuje rigorozne mere za suzbijanje epidemije koronavirusa.\n"Studentima se pre ulazak u dom meri temperatura beskontaktnim toplomerom i dezinfikuju ruke. Na ulazu su dezinfekcione barijere, a dozeri sa sredstvima za dezinfekciju su na svim spratovima. Zajedničke prostorije čiste se četiri do šest puta dnevno", izjavio je Rajković.


Skupština se o rezoluciji izjašnjava u subotu - iKragujevac\nSkupština se o rezoluciji izjašnjava u subotu\nsreda, 09 januar 2013 15:40\nSednica Skupštine Srbije na kojoj će biti razmatrana rezolucija o Kosovu i Meothiji biće održana u subotu, sapšteno nam je danas u parlamentu.\nPremijer Srbije Ivica Dačić najavio je da će danas biti upućen zahtev za održavanje sednice parlamanta na čijem dnevnom redu će biti predlog rezolucije o Kosovu i Metohiji o kojoj bi poslanici trebalo da se izjasne u subotu.\n"Zahtev za održavanje sednice danas će biti upućen skupštini i ona se može očekivati do kraja nedelje, najveroatnije u subotu", rekao je Dačić na zajedničkoj konferenciji za novinare sa predsednikom Srbije Tomislavom Nikolićem.\nPrema njegovim rečima, važno je to što je postignuto jedinstvo svih stranaka vladajuće koaliciije o tim dokumentima.\n"Nadam se da će i druge stranke videti predlog rezolucije koja uvažava činjenicu odbrane državnih i nacionalnih interesa, ali i nephodnost nastavka evropskih integracija zemlje", rekao je Dačić.\nU parlamentu je danas potvrđeno da će sednica Skupštine Srbije biti održana u subotu u 10 sati.\nPredlog Rezolucuje o osnovama za razgovore sa privremenim institucijama u Prištini i Platforma iz koje je proistekao taj dokument usvojeni su danas na zajedničkoj sednici Vlade i predsedenika Srbije.\nPlatforma, kako je rečeno na konferenciji za novinare premijera Ivice Dačića i predsednika Tomislava Nikolića, neće ići u parlament jer je to osnova za dalje razgovore sa privremenim institucijama Prištine.


Gavrilović (BIRODI): Priča o zrenjaninskoj vodi je priča o neradu institucija\nBeta 13. decembra 2020. 13:55\nSociolog Biroa za društvena istraživanja (BIRODI) Zoran Gavrilović ocenio je da problema sa zdravstveno neispravnom vodom u Zrenjaninu koji traje već 16 godina ne bi bilo da gradjani imaju svoju državu.\n„Priča o zrenjaninskoj vodi je priča o neradu institucija. Da imamo državu, problem s vodom u Zrenjaninu bi davno bio rešen“, istakao je Gavrilović kao učesnik Inicijative Zajedno do vode koju sprovodi Gradjanski preokret.\nOn smatra da javni medijski servis ne obavlja svoju funkciju, pa ni kada je problem vodosnabdevanja u pitanju jer ga ne tretira kao pitanje od značaja za gradjane i kao nacionalni problem već kao lokalno-komunalno pitanje.\nAktuelni pokušaj da se problem reši izgradnjom prečistača u privatnoj svojini Gavrilović vidi kao sprovodjenje privatizacije javnih resursa bez ikakve strategije, osim pljačkaške.\n„Fabrika vode u Zrenjaninu nije javno-privatno partnerstvo nego zarobljavanje države, jer se javnim novcem stvara profit ljudima koji su bliski vladajućoj partiji“, kazao je.\nOdgovarajući na pitanje o gradjanskom aktivizmu i „mlakoj reakciji“ Zrenjaninaca na svoj dugogodišnji problem, Gavrilović je podsetio na loše iskustvo tokom privatizacije zrenjaninskih privrednih giganata i na radničku borbu koja se na kraju pokazala kao uzaludna.\n„Iskustvo uzaludne borbe za nekadašnje firme verovatno danas umanjuje otpor privatizaciji vodosnabdevanja“, naveo je on.\n„Ako pitanja vode i vazduha nisu zid od kojeg nema daljeg uzmicanja, onda idemo putem bez povratka. Moramo pojačati javnost, solidarnost i aktivizam“, zaključio je Gavrilović.


Proizvodnja sertifikovanih, ali i izuzetno povoljnih sadnica leske i oraha - Bolja Zemlja\nProizvodnja sertifikovanih, ali i izuzetno povoljnih sadnica leske i oraha\nPosetili smo naše poznate rasadničare porodicu Dodić iz Milutovca. Dodići su posadili matičnjak iz koga se razvija žbun leske, koji se đubri, prihranjuje i navodnjava kako bi se stimulisao da pusti što više izdanaka. I sada u toku proleća ti izdanci se režu pri samom korenu i stavljaju se na ožiljavanje, kako bi od njih nastale nove sadnice lešnika, koje će biti spremne za sadnju u jesen 2019. i proleće 2020. godine.\nDomaćin Ljubiša očekuje da će imati oko 40.000 reznica, od kojih će otprilike 80 % biti uspešno, što znači da će otprilike za prvu klasu proizvesti oko 30.000 sadnica.\nDakle, kod ovih domaćina, planirana cena sadnica leske sa sertifikatom je 120 din. plus PDV.\nKada su u pitanju sadnice oraha, Dodići imaju u ponudi sadnice iz Turske. Jer kako kaže domaćin Ljubiša (a to je verovatno tačno), mi ne može da proizvedemo sadnice te klase. Pre svega zbog toga što Turci imaju dobru klimu, blizu su mora i proizvode ogromne količine sadnica, a samo kalemljenje rade sa dva noža, koje se kod nas ne radi-jer mi nemamo pogodnu klimatske uslove za to!\nIpak, i gospodin Ljubiša planira da se upusti u proizvodnju sadnica oraha po povoljnijoj ceni kako bi bile dostupnije kupcima. Konkretno Dodić prodaje američku sortu čendler (eng.Chandler, sorta koja se odlikuje po tome što mu je ljuska mekša od domaćih oraha, ima svetlo žutu koru, može da se razbije rukom, i sadrži veliku količinu ulja, čak 70 %) i francusku franket (fr. Franquette, potiče iz Francuske i jedna je od najpoznatijih i najrodnijih sorti u svetu. Kasnije je vegetacije i srednje bujnog stabla. Pokazuje rod već u prvoj godini. Plod je srednje krupnoće, izdužen i sa hrapavom ljuskom).\nPo kojoj ceni će se prodavati sadnice oraha – pogledajte celu priču u sledećem prilogu.\ncena sadnica leske\nsertifikovane sadnice leske\nPrethodni tekstOprez – kreće repičina pipa\nSledeći tekstZa 3.500 evra: traktor napravljen od tri traktora i kamiona!


Sastanak mreže mladih Južne Evrope - Crveni krst Crne Gore\nSastanak mreže mladih Južne Evrope\nPredstavnica Crvenog krsta Crne Gore, Jelena Šofranac, prisustvovala je drugom sastanku mreže mladih Južne Evrope, koji je održan u Madridu u periodu od 15. do 18. marta.\nUčesnici skupa su bili predstavnici 14 nacionalnih društava (Albanija, Srbija, Grčka, Hrvatska, Rumunija, Francuska, Crna Gora, Andora, Bugarska, Italija, Monako, Portugal, Španija i Turska), predstavnik Međunarodne federacije društava CK/CP za volontere i mlade, kao i predstavnici Centra za saradnju na Mediteranu. Tokom sastanka, učesnici su radili na definisanju misije mreže, načina rada, strukture, kao i detaljnijem opisu oblasti koje su prepoznate kao zajednički izazov za sve zemlje, a odnose se na: nezaposlenost mladih, socijalnu inkluziju, osnaživanje mladih i klimatske promjene.\nPored toga, učesnici su imali mogućnost i da prezentuju primjere dobre prakse svojih zemalja, pa su tako predstavnici Crvenog krsta Srbije govorili o programu borbe protiv trgovine ljudima, Crveni krst Španije je predstavio svoj program podrške za nezaposene mlade, mladi iz Bugarske su govorili o liderstvu, dok su predstavnici Centra za saradnju na Mediteranu pričali o uticaju klimatskih promjena i aktivnostima koje realizuju različita nacionalna društva. Pored navedenog, učesnici su čuli nešto više o Evropskoj mreži mladih Crvenog krsta i Crvenog polumjeseca, a predstavnici Komiteta za koordinaciju ove mreže su dali i više informacija o sjledećem sastanku mladih Evrope i Centralne Azije, koji će se održati krajem aprila u Biškeku (Kirgistan).\nMreža mladih Južne Evrope nastala je u septembru 2017. godine sa ciljem da nacionalna društva koja imaju slične izazove sa kojima se suočavaju podijele i moguća rešenja, iskustva, znanje, unaprijede saradnju i djeluju zajedno.


FK Napredak počinje takmičenje u Super ligi Srbije u fudbalu protiv Kolubare na svom terenu u ponedeljak | Kruševac Info\nFK Napredak počinje takmičenje u Super ligi Srbije u fudbalu protiv Kolubare na svom terenu u ponedeljak\nKOLUBARA MORA PASTI: Napredak protiv novajlije u Kruševcu otvara sezonu! Napredak u ponedeljak, 19. jula, dočekuje Kolubaru, sa početkom u 21 sat, a kapije stadiona “Mladost” biće otvorene već od 19:30.\nNapredak u ponedeljak , 19. jula, dočekuje Kolubaru, sa početkom u 21 sat, a kapije stadiona “Mladost” biće otvorene već od 19:30. Utakmica će biti odigrana pred navijačima, ali broj je ograničen na 50 odsto kapaciteta tribina.\nNapretkovci su vredno radili u pripremnom periodu, u Kruševcu i u Severnoj Makedoniji, odigrali samo tri utakmice, tri rivala su otkazala, a ostvaren je dobar bilans – dve pobede i remi, bez primljenog gola.\n– Mislim da spremni dočekujemo novu sezonu. Doveli smo dosta igrača, nekima smo se zahvalili, jer smo želeli da podmladimo tim. Momci su dobro radili tokom priprema i očekujem da će sada biti mnogo lakše, nego pre šest meseci, kada smo počinjali drugi deo prethodnog prvenstva i do kraja strepeli za opstanak. Imali smo peh da se u poslednjem minutu utakmice sa Skopljem povredio Marko Pantić, pokidao je prednje ukrštene ligamente kolena i jako mi je žao zbog toga, jer radio je dobro, a sada ga čeka višemesečna pauza. Imamo neprijatnog protivnika u prvom kolu, jer novajlije u ligi uvek na startu igraju maksimalno motivisani. Očekujem, ipak pobedu, rekao je danas, na konferenciji za novinare, šef Stručnog štaba Napretka Milan Đuričić Đuni.\nSa svojim šefom slaže se i kapiten Saša Marjanović:\n–Sigurno je da će svaki igrač koji istrči na teren dati svoj maksimum. Pozivam navijače da dođu u što većem broju i podrže nas, jer prva utakmica je uvek najteža, a nadam se da ćemo se na kraju zajedno radovati.\nStart nove sezone s nestrpljenjem očekuje potpuno promenjeni tim, a Uprava Kluba, čelu sa predsednikom Milošem Nenezićem, uložila je veliki napor da Napredak bude i jači i bolji.\nO stanju u Klubu govorila je generalni sekretar Valentina Vasić:\n–Zahvaljujući velikoj i nesebičnoj podršci Bratislava Gašića, koji je uvek uz Napredak i ogromnoj energiji našeg predsednika Miloša Nenezića, uspeli smo da stabilizujemo Klub u poslednjih deset meseci. U infrastrukturne radove, kako bi naš stadion bio pravi hram, uloženo je više od 65 miliona dinara. Zamenjena je travnata podloga na terenu, urađena hidroizolacija na tribinama, postavljenje nove stolice, renovirane novinarske i VIP lože i kompletno uređena unutrašnjost stadiona. Istovremeno, izmirili smo sva zaostala dugovanja, uložili dosta i u rekontrukciju tima, koji je na kraju sačuvao status superligaša. Danas redovno servisiramo sve obaveze, ne samo prema takmičarskom pogonu, već i prema javnim preduzećima i ostalim dobavljačima. Ali, da bi Napredak igrao zapaženu ulogu u predstojećem šampionatu i pokušao da izbori plasman na međunarodnu scenu minimalni budžet kluba treba da bude oko 150 hiljada evra na mesečnom nivou i neophodna nam je veća finansijska podrška Grada i ostalih gradskih institucija, ali i privrednih subjekata iz našeg kraja. Napredak je gradski klub, naša parola je “Napred gradski” i ukoliko se sponzorski pul proširi, zajedno možemo uspeti, istakla je šefica administracije.\nNa kraju konferencije za novinare proglašen je pobednik Napretkovog konkursa za izradu idejnog rešenja za izgled sezonske ulaznice. Najbolji rad je delo Josifa Arsića, a nagradu je primio njegov sin Lazar.\nŽ. M / Kurir sport\nPosted in Sport Tags: FK Napredak, fudbal, Super liga, Superliga Srbije u fudbalu, utakmica\n« U kasarni Car Lazar obeležen dan stradanja rodoljuba u Prvom svetskom ratu\nPOKUŠAJ TEŠKOG UBISTVA KOD KRUŠEVCA: Žena sa povredama glave primećena na obilaznici oko Kruševca, hitno prebačena u KC Niš »


Parlament produžio mandat za slanje vojske u antiterorističke operacije u Siriju i Irak | TRT Bosanski\nPrijedlogom, koji je parlamentu uputio kabinet turskog predsjednika Recepa Tayyipa Erdogana, omogućeno je turskoj vojsci da izvodi prekogranične antiterorističke operacije na sjeveru susjednih Iraka i Sirije još dvije godine, odnosno do 30. oktobra 2023.\nU odluci se navodi da rizici i prijetnje koje predstavljaju aktuelni sukobi u blizini južnih kopnenih granica Turske nastavljaju da rastu.\nZahtjev je također ukazao na aktivnosti terorističke organizacije PKK/YPG u Siriji, dodajući da je Turska poduzela neophodne mjere u skladu sa svojim legitimnim interesima nacionalne sigurnosti kako bi očuvala mir i stabilnost uspostavljenu u turskim operativnim područjima.\nUkazujući na situaciju u sirijskoj provinciji Idlib, posljednjem uporištu opozicije u Siriji, u odluci se navodi da su mir i stabilnost uspostavljeni procesom iz Astane i dalje ugroženi.\nTagovi: #borba protiv terorizma , #irak , #sirija , #mandat , #vojska , #Turska , #VNST\nČavusoglu se sastao s Borrellom i Makeijem\nMinistar vanjskih poslova Republike Turske Mevlut Čavušoglu u Švedskoj se sastao s visokim predstavnikom Evropske unije (EU) za vanjske poslove i sigurnosnu politiku Josepom Borrellom te ministrom vanjskih poslova Bjelorusije Vladimirom Makeijem.\nPredsjednik Erdogan razgovarao telefonom sa prestolonasljednikom Abu Dabija šeikom Al Nahjanom


U Gornji Milanovac idemo sa namerom da pobedimo!\n23/07/2021\tSport Ostavi komentar 138 Pregleda Izvor: mojabackatopola.rs\nPomoćni trener Dušan Bajić istakao je da veoma ceni ekipu iz Gornjeg Milanovca, jer imaju dobro uigran i ozbiljan tim koji igra autentičan fudbal.\nKapiten Saša Tomanović naglasio je da TSC očekuje teška, fizički i taktički zahtevna utakmica.\nUtakmica se igra u nedelju, 25. jula od 18:55h u Gornjem Milanovcu.\nU prvom kolu Superlige TSC je na domaćem terenu savladao ekipu Novog Pazara rezultatom 2:0.\nTagoviBacka Topola bajic FK TSC Fudbal Sport tomanovic TSC


January 2021 - Страница 2 од 21 - Far\nPočetna2021January (Page 2)\nOd početka vakcinacije do 29. januara na teritoriji Pirotskog okruga vakcinisane su 5.504 osobe, saopštava Zavod za javno zdravlje Pirot. U najnovijem izveštaju stoji da je registrovano novih 11 slučajeva koronavirusa – u Pirotu 7 i u Beloj Palanci 4, dok u Dimitrovgradu i Babušnici nije\nFudbaler “Balkanskog” Davor Petrov proglašen je za najboljeg sportistu opštine Dimitrovgrad u 2020. godini, dok je titulu najuspešnije sportistkinje ponela atletičarka “Balkana” Stefani Ilijev. Njima su uručene plakete i vaučeri u iznosu od 10.000 dinara. Petrov je takođe dobio najviše glasova publike za najboljeg sportistu\nBosilegradski Dom zdravlja do sada je vakcinisao 320 osoba, a samo danas do 12:00 sati 10, rekao je za FAR dr Goran Vasilov, direktor te ustanove. Vasilov je precizirao da je u prvom krugu vakcinisano 70 osoba vakcinom „Fajzer- Biontek“ i da je reč o zdravstvenom\nOd danas kovid ambulanta u Dimitrovgradu radi od 7:00 do 19:00 sati, dobar odziv za imunizaciju\nU Dimitrovgradu je dobar odziv građana za vakcinaciju protiv koronavirusa. Prema rečima dr Roberta Petrova, direktora Doma zdravlja, gde se imunizacija obavlja, do 28. januara vakcinisano je 750 ljudi sa teritorije opštine Dimitrovgrad. Petrov kaže za FAR da od danas kovid ambulanta počinje da radi od\nNa “Gradini” zaplenjene kopije luksuznih satova, narukvica i novčanika\nNa graničnom prelazu “Gradina” carinici su u saradnji sa policijom sprečili pokušaj krijumčarenja autodelova i setova muških i ženskih satova, nakita i pozamanterije. U saopštenju Uprave carina se navodi da je prekršaj otkriven kada je za detaljan pregled na ulazu u zemlju izdvojen „folksvagen šaran“ bugarskih\nOd danas pa do kraja aprila za ulazak u Bugarsku potreban je negativan PCR test ne stariji od 72 sata preneli su svi bugarski mediji. Izuzetak od toga su lica koja rade u međunarodnom transportu, bilo kog vida, radnici na graničnim punktovima i tranzitni putnici. Svi\nOd početka imunizacije do 28. januara do 15:00 sati na području Pirotskog okruga vakcinisano je 5.356 građana, od čega u Pirotu 3.536, u Dimitrovgradu 702, u Beloj Palanci 624 i u Babušnici 494 lica, saopštava Zavod za javno zdravlje Pirot. U najnovijem izveštaju se navodi da


Plesna grupa ,,Zselic“ – Interetno festival 2017\nInteretno festival 2017\nPlesna grupa ,,Zselic“\nPlesna grupa ,,Zselic“ je osnovana pre 20 godina u naselju Sena, udaljenom 10 km od grada Kapošvara u županiji Šomođ .\nU sadašnjoj formi, naša grupa funkcioniše 7 godina i danas već iz mnogih naselja naše županije dolaze kod nas da plešu.\nCilj nam je prikaz plesova iz Šomođa, naše tradicije, kao i detaljno prikazivanje narodne nošnje, a trudimo se da naše plesove i običaje prezentujemo na najvišem mogućem nivou, pred što većim brojem ljudi.\nNašu grupu vode Eva Zoka i Tibor Horvat, od njih učimo plesove, a ujedno su i koreografi.\nŠirom zemlje je priznata delatnost radionice u okviru naše Umetničke škole koja funkcioniše već duže od jedne decenije. Osvajamo nagrade na festivalima i to na državnom nivou, stalni smo učesnici antologija.\nU kategoriji soliste na instrumentu, na takmičenju pronalaženja talenata u sferi narodne muzike pod nazivom,,Uzleteo je paun“ /Fölszállot a páva/, koje je održano 2015. godine, Levente Zalan Horvat je uspeo da uđe u finale svirajući gajde. 2016. godine, grupa ,,Csiperke” naše Umetničke škole je na istom takmičenju stigla do polufinala.


Skoro dva miliona novih prijava za nadoknadu nezaposlenima prošle nedjelje\nČovjek prolazi pored izloga prodavnice u Ilinoisu, koja ne radi zbog COVID-19 (Foto: AP)\nTempo prijava za nadoknadu nezaposlenima u SAD ponovo je opao u protekloj nedjelji, saopštio je Sekretarijat za rad, dok mnogi američki poslodavci polako otvaraju svoje biznise, koje su bili primorani da zatvore zbog pandemije koronavirusa.\nMeđutim, uprkos tome što pojedine prodavnice, restorani i druge djelatnosti ponovo zapošljavaju radnike i - uz restrikcije i ograničenja - primaju mušterije, milion i 880 hiljada radnika zatražilo je pomoć, pošto je izgubilo posao u nedjelji zaključno 30. majem, što znači da COVID-19 nastavlja da nanosi štetu najvećoj svjetskoj ekonomiji.\nRadi se ipak o najmanjem broju nedjeljnih prijava još od sredine marta, kada su vlade američkih saveznih država izdale direktive o masovnom zatvaranju. Ukupno 42,5 miliona radnika tražilo je nadoknade za nezaposlene od početka pandemije, što je više od četvrtine radne snage SAD, koja broji 164 miliona.\nTrenutni broj nazaposlenih radnika je nepoznat, jer su se neki od radnika koji su se prijavili za nadoknade prethodnih nedjelja, sada vratili na posao, s obzirom da su svih 50 država počele da ubalažavaju restuikcije, mada stepen ublažavanja varira od države do države, pa čak i od grada do grada.\nMeđutim, usled masovnih protesta zbog smrti Afroamerikanca Georgea Floyda prilikom hapšenja prošle nedjelje u Minjeapolisu, i brojnih sukoba policije i demonstranata, problem nezaposlenih nije privukao veliku pažnju posljednjih dana.\nBroj žrtava koronavirusa u SAD je prevazišao 109 hiljada, ubjedljivo najviše u svijetu, a zdravstveni stručnjaci predviđaju da će još desetine hiljada umrijeti u narednim mjesecima. Međutim, predsjednik SAD Donald Trump, koga u novembru očekuje borba za reizbor sa bivšim potpredsjednikom Joe Bidenom, predviđa veliki ekonomski oporavak.\nTrump skoro nikad javno ne pominje strašno loše brojeve u vezi sa nezaposlenošću, ali je u srijedu poslao poruku preko Twittera:\n“Sve sam više uvjeren da je naša ekonomija u ranim fazama snažnog povratka. Ne slažu se svi sa mnom, ali ja u to ne sumnjam. Pazite šta će biti u septembru, oktobru, novembru. Sljedeća godina biće jedna od najboljih ikad, a pogledajte berzu SADA!”\nMeđutim, koronavirus imao je ogroman uticaj na američku ekonomsku aktivnost, s obzirom da je blizu 30 kompanija podnijelo zahtev za zaštitu od bankrotstva u maju, dok su neke najavile da će se zauvijek zatvoriti.\nVlada tvrdi da se ekonomija smanjila za 4,8 odsto u prvom kvartalu, ali to je bilo prije nego što je postao poznat pun efekat pandemije, koji će se preciznije ogledati u podacima za period od aprila do juna.\nPredsjedavajući američke Centralne banke Jerome Powell upozorio je da bi američka ekonomija mogla da prođe kroz višegodišnju recesiju ukoliko se ne usvoji dodatna pomoć radnicima, ali Trump i republikanski zakonodavci ne žele da razgovaraju o tome, dok se ne utvrdi koliko je već usvojena pomoć pomogla ekonomiji.


czkd Arhive - Stranica 2 od 2 - Dan u Beogradu\nNaslovna » Arhive po tagovima: czkd (strana 2)\nCZKD: „Kuća Velikog Rata“ – srpski rijaliti\n27. februar 2015. Pozorište 0\nU CZKD-u (Birčaninova 21), 28. februara od 19.00, biće izvedena predstava „Kuća Velikog Rata“.\n18. septembar 2012. BG svaštara 0\nAsocijacija za promociju umetnosti svim sredstvima Art Komuna svoj jesenji ciklus posvetila je prizivanju hrabrosti. Ciklus „Hrabrost!“ obnavlja pitanja smisla angažovane umetnosti i uloge umetnika u društvu permanentne krize. Kako se „obaveza“ umetnika za medijaciju lepog širi i na preispitivanje dobrog? U kojoj je meri umetnik danas spreman da rizikuje da bi odbranio svoje pravo na sukob sa svetom? Ciklus …


POLJSKA PRETI RUSIJI: Od ponedeljka uvodimo sankcije Rusiji\nPOLJSKA PRETI RUSIJI: Od ponedeljka uvodimo sankcije Rusiji\nMi razmatramo različite opcije. Ako se ne preduzme ništa u pravcu deeskalacije i referendum u nedelju bude održan, kao što je najavljeno, u nedelju na Krimu, onda ćemo u ponedeljak na Savetu EU u Briselu predstaviti listu sankcija“, objasnio je on bečkom nedeljniku „Profil“.\n„Sikorski je, takođe, kritikovao bivšeg nemačkog kancelara Gerharda Šredera.\n„Sramno je za jednog bivšeg nemačkog kancelara da bude zaposlen u Gaspromu. Evropska komisija bi trebalo da ubrza svoj rad i stvori jedno konkurentno evropsko tržište gasom. Nakon toga će firme morati da se pridržavaju pravila slobodnog tržišta“, naglasio je on.\nSikorski smatra da je samo zahvaljujući novom rukovodstvu Ukrajine izbegnut konflikt na Krimu i to što nema žrtava. Da bi tako ostalo, prema njegovim rečima, potrebno je da konačno rusko rukovodstvo razgovara sa vladom u Kijevu.\nOn je podvukao da EU i Ukrajina trenutno samo razgovaraju o Sporazumu o stabilizaciji i pridruživanju, naglasivši da slobodna trgovina nije usmerena ni protiv koga, a to važi i za Rusiju.


Izvor: Luftika.rs, 12.Maj.2021, 08:15\nGetty ImagesZvaničnici u Nepalu upozoravaju na nedostajtak medicinske opreme Dok u Srbiji stručnjaci kažu da je vakcinisanje dovelo do poboljšanja epidemiloške situacije, u jednoj od najnerazvijenijih zemalja sveta, Nepalu, suočavaju se sa velikom zdravstvenom krizom pošto je Indija obustavila izvoz kiseonika, vakcina i druge medicinske opreme.\nNepal, himalajska država sa oko 30 miliona ljudi, nalazi se u sendviču između Kine na severu i Indije na jugu, a zavisna je od Indije, posebno >> Pročitaj celu vest na sajtu Luftika.rs << u nabavvci medicinske opreme i tečnog kiseonika.\nKako se prijaviti za pomoć države od 60 evra Ko sve i kako motiviše ljude da se vakcinišu u Srbiji protiv korone Koje mere protiv virusa korona trenutno važe u Srbiji Vodič kroz vakcine protiv korona virusa u Srbiji U svetu je do sada zaraženo više od 159,6 miliona ljudi, preminulo je 3,3 miliona, a oporavilo se više od 95,7 miliona ljudi, pokazuju podaci Univerziteta Džons Hopkins.\nReuters Šta se dešava u Srbiji? Prema najnovijim zvaničnim podacima, u Srbiji je u poslednja 24 sata preminulo 18 ljudi, a zaraženo još 1.125.\nKo ne bi trebalo da primi vakcinu protiv korona virusa – 10 pitanja i odgovora Pitanja i odgovori o vakcinaciji protiv korona virusa u Srbiji Testiranje na korona virus u teoriji i praksi: Šta sve treba da znate\nUkratko iz sveta: Svetska zdravstvena organizacija (SZO) upozorila je da soj virusa otkriven prošle godine u Indiji izaziva zabrinutost na globalnom nivou. Američka agencija za hranu i lekove (FDA) izdala je odobrenje za upotrebu vakcina Fajzer i za decu od 12 do 15 godina. U Italiji je vakcinisano 24 miliona ljudi i za dve do tri sedmice neće više biti obavezno nošenje maski i na otvorenom, kao što je sada slučaj, najavio je zamenik ministra za zdravstvo Pijer Paolo Sileri za televeziju Rai 24. Finale fudbalske Lige šampiona moglo bi da bude održano u Portugalu, pošto Evropska fudbalska asocijacija (UEFA) nije dobila garancije za izuzetke koje je tražila od pravila britanskih vlasti ako bi se meč igrao u Londonu. U svetu je do sada zaraženo više od 159,6 miliona ljudi, a preminulo 3,3 miliona. Oporavilo se više od 95,7 miliona ljudi, pokazuju podaci Univerziteta Džons Hopkins.\nBBC Kakva je situacija u regionu? Bosna i Hercegovina – 201.512 potvrđenih slučajeva Do sada je umrlo 8.912 ljudi, a oporavilo se 166.887 ljudi\nHrvatska – 345.623 potvrđenih slučajeva Do sada je preminulo 7.549 ljudi, a oporavilo se 330.329\nSlovenija – 246.725 potvrđenih slučajeva Do sada je preminulo 4.302 ljudi, a oporavilo se 233.788\nSeverna Makedonija – 154.051 potvrđen slučaj Od posledica korona virusa do sada je preminulo 5.109 ljudi, a oporavilo se 138.370\nCrna Gora – 98.449 potvrđenih slučajeva Preminulo je 1.545 ljudi, a oporavilo se 95.216\nKosovo – 106.442 potvrđena slučaja Do sada je preminulo 2.208 ljudi, a oporavilo se 97.675\nKako prepoznati simptomeThe British Broadcasting Corporation Kako je u svetu? U Italiji je vakcinisano 24 miliona ljudi i za dve do tri sedmice neće više biti obavezno nošenje maski i na otvorenom, kao što je sada slučaj, najavio je zamenik ministra za zdravstvo Pijer Paolo Sileri za televeziju Rai 24.\nReutersU nekim afričkim zemljama uništavaju vakcine kojima je prošao rok trajanja Finale fudbalske Lige šampiona moglo bi da bude održano u Portugalu, pošto Evropska fudbalska asocijacija (UEFA) nije dobila garancije za izuzetke koje je tražila od pravila britanskih vlasti ako bi se meč igrao u Londonu.\nLuftika.rs: Korona virus: U Srbiji od danas dostupna digitalna potvrda o vakcinaciji i testovima, zdravstvena kriza u Nepalu\nLuftika.rs: Korona virus: U Srbiji preminulo još 17 ljudi, zdravstvena kriza u Nepalu


Visoki funkcioneri pod lupom Agencije za borbu protiv korupciju – Radio Gora\nVisoki funkcioneri pod lupom Agencije za borbu protiv korupciju\nDirektor Agencije za borbu protiv korupcije agencije Šaip Havolli izjavio je da slučajeve korupcije na visokom nivou treba shvatiti ozbiljno, prenosi Reporteri.\n“S obzirom na to da smo se 2020. godine morali nositi sa pandemijom, na slučajevima visokog profila radilo se sporo”, rekao je Havoli.\nIstakao je da agencija podnela krivične prijave visokim zvaničnicima različitih institucija, poput ministara, zamjenika ministara, direktora, dekana, prodekana, direktora odbora, stalnih sekretara, sekretara ambasada.\nGlavni tužilac Specijalnog tužilaštva Bljerim Isufaj rekao je za da je prošle godine podignuto 10 optužnica.\n“Do sada smo imali oko 60 slučajeva, od kojih se 35 odnosi na korupciju, 25 na organizovani kriminal, a neki su i suspendovani”, rekao je Isufaj.\nDodao je da da procedure i konkretni rezultati podizanja ovih optužnica dugo traju i da od trenutku kada istrage zvanično počnu, do podizanja optužnice prođe i dve godine.\nDirektor Kosovskog instituta za pravdu Ehat Miftaraj kaže da se broj tužilaca na Kosovu poslednjih godina znatno povećao, zbog broja slučajeva teških krivičnih dela, ali da se u broj slučajeva u Specijalnom tužilaštvu značajno smanjio.\n“Nedostaje hrabrosti velikog broja glavnih tužilaca da istraže i procesuiraju slučajeve visoke korupcije. U slučajevima u kojima su podignute optužnice, pojavljuju se velika kašnjenja na sudovima, zbog lošeg upravljanja predmetima”, rekao je Miftaraj.\nPrema godišnjem izveštaju Agencije za borbu protiv korupcije, tokom 2020. godine, sprovedeni su preliminarni postupci istrage u ukupno 313 predmeta, od kojih je 134 prebačeno iz prethodne godine, dok je tokom 2020. godine primljeno još 179 predmeta.


Štrajk u Kragujevcu - Dimitrije Boarov - Peščanik\nŠtrajk u Kragujevcu\nFića u Ljubljani 1961, foto: Dragiša Midrinjak\nIako štrajk u fabrici Fijat Krajsler automobili Srbija u Kragujevcu, zbog doista niskih plata zaposlenih (nižih od srpskog proseka) traje tek desetak dana, već sada je jasno da je otvoren veliki privredni problem Srbije koji neće biti ni brzo ni jeftino rešen i koji će zagorčati život ne samo novoj-staroj vladi, na čelu s premijerkom Anom Brnabić, nego i mnogim poreskim obveznicima države.\nU krajnjoj liniji, na talonu je i sam model privlačenja stranih investitora putem odobravanja raznovrsnih povlastica i stavljanja svake velike strane investicije “iznad sistema”. Taj model su primenjivale praktično sve naše vladajuće garniture “posle 5. oktobra 2000”, pa aktuelnoj vlasti malo pomaže okolnost da je ovaj posao zaključen još pre njihovog dolaska na vlast.\nS obzirom na značaj ove fabrike u Kragujevcu, kako za bruto produkt i izvoz cele srpske industrije tako i za formiranje BDP-a Srbije, pa u tom smislu i za njen kreditni rejting i ugled kod stranih investitora, logično je da je premijerka Brnabić, istina pomalo “ishitreno”, stavila ruke u žrvanj pregovora štrajkača i Fijata nudeći svoje lično posredništvo. Problem je što ti pregovori još nisu na vidiku – jer ova italijansko-američka kompanija navodno traži da se štrajk zamrzne pre početka pregovora (to je navodno princip Fijata), a štrajkači to ne prihvataju, verovatno poučeni ranijim neuspelim pokušajima da promene kolektivni ugovor, pa izgleda i hladnim odnosom menadžmenta prema njihovim zahtevima.\nMuka s posredovanjem same Vlade Srbije u eventualnim pregovorima sindikati – Fijat biće najveća ukoliko strani partner jednostavno uputi radnike da svoje zahteve za povišicama “namire” na račun budžeta Srbije. Uostalom, već se po čaršiji širi glas da je ovaj štrajk toliko “uredan i organizovan” da to pruža osnov za sumnju da ga je organizovao sam menadžment Fijata u Kragujevcu. To je na liniji one stare doskočice da su štrajkovi u Srbiji uspevali samo ako su skriveni pokretači takvih štrajkova bili direktori preduzeća ili sami državni “izvršni sekretari”.\nIstina, Fijatu u predstojećim pregovorima očigledno ide naruku već spomenuti kolektivni ugovor (i ko zna šta sve još, iz famoznog osnovnog ugovora o zajedničkoj investiciji, koji je ostao poslovna tajna), dok Vladi ne ide naruku gotovo ništa, pošto ovoj kompaniji već daje ono što ne daje gotovo nijedna druga država u svetu. Naime, dotacije ovoj firmi su, kako piše naša štampa, 2016. godine bile 3,78 milijardi dinara – dok su ukupni izdaci za zarade radnika te godine bili 2,78 milijardi dinara. Pri svemu tome, Srbija kao trećinski vlasnik nije imala direktnu dividendu iz, istina malog, profita koji je prikazivan proteklih godina. I tako redom.\nIako i oni koji smatraju da sve tri osnovne strane zainteresovane za sudbinu kragujevačke fabrike automobila – radnici, Fijat i Srbija – imaju interes da ovaj poduhvat preživi, pa bi zbog toga svako morao ponešto da izgubi tokom pregovora, ni neuspeh tih pregovora i celog posla ne može se isključiti. A zna se ko bi u krajnjoj liniji platio cenu takvog velikog neuspeha. Šteta je neizbežna, stvar je samo u tome da ona ne postane još veća.\nNovi magazin, 14.07.2017.